title: Jenő Farkas

text: Vuonna 1920 traktorien tuotanto siirrettiin Dearbornista Rougen tehtaalle. Farkas nimitettiin Allan Hortonin tilalle vastuuseen uuden X-moottorin suunnittelusta. Moottori oli ilmajäähdytteinen ja siinä oli kaksi sylinteririviä, joissa kummassakin oli neljä sylinteriä. Rivien välinen kulma oli 90 astetta. Alkuperäinen ajatus oli syntynyt lentokonemoottorien innoittamana. Henry Ford oli ajatellut vauhtipyörää voitavan käyttää ahtimena, mikä ei käytännössä toiminut moottorin hiljaisen käyntinopeuden tähden. Ilmajäähdytystä ei saatu toimimaan tyydyttävästi. Sytytystulppiin kertyi likaa ja öljyä aiheuttaen käyntihäiriöitä. Monen vuoden mittaiseksi venynyt hanke alkoi turhauttaa Farkasia. Vuonna 1926 Henry Ford myöntyi siihen että T-Fordille luotaisiin nelisylinterinen seuraajamalli, sillä X-moottorin kehitystyö tulisi vaatimaan vielä paljon aikaa. X-moottori ei lopulta koskaan toteutunut ja sen suunnittelu oli vain viivyttänyt seuraajan, A-mallin esittelyä.


title: Jenő Farkas

text: A-mallin kehitystyössä Farkasin vastuulla oli kytkimen, vaihteiston, akselien, jousituksen, iskunvaimennuksen ja jarrujen suunnittelu. Moottori pohjautui T-malliin, ja Fordin moottorien kehitystyöstä vastannut Harold Hicks sai lisättyä sen tehoa 25:stä 40 hevosvoimaan ja huippunopeutta 43 mailista tunnissa 65:een.


title: Jenő Farkas

text: A-mallin suunnittelun jälkeen Farkas osallistui useisiin erilaisiin projekteihin. Apulaisenaan Raymond Laird hän kehitti pinnavanteiden valmistusmenetelmiä ja vuonna 1936 pienen, 60-hevosmoimaisen V8-moottorin. Seuraavana vuonna tätä seurasi 85-hevosvoimainen muunnelma. Samana vuonna Farkas rakensi takamoottorisen auton prototyypin, jossa oli nelipyöräohjaus.


title: Jenő Farkas

text: Farkas oli ollut aikeissa lähteä Fordilta vuonna 1932, mutta kun Henry Ford kuuli tästä, hän tarjosi Farkasille mahdollisuuden valita työkumppaninsa, ison palkankorotuksen, bonuksen sekä Rickenbackerin työsuhdeautoksi.


title: Jenő Farkas

text: Toisen maailmansodan aikana Farkas laati parannuksia B-24-pommikoneeseen, johon hän myös suunnitteli 12-sylinterisen tähtimoottorin, joka kuitenkaan ei tullut tuotantoon. Tämän lisäksi hän suunnitteli Fordin valmistamaan panssarivaunuun 600-hevosvoimaisen moottorin sekä viisivaihteisen automaattivaihteiston. Saman vaihteiston muunnelmaa käytettiin Fordin siviilisovelluksissa sodan jälkeen. Ennen täydellistä eläkkeelle jäämistään Farkas työskenteli osa-aikaisesti ja avusti voimansiirtoon liittyvissä kehitystöissä.


title: Jenő Farkas

text: Vuonna 1911 Farkas meni naimisiin Helen Louise Parshallin kanssa. Heille syntyi yhteensä neljä poikaa: Raymond Zoltán 1912, Louis Eugene 1914, Don Earl 1917 ja Robert Lawrence 1919.


title: Jenő Farkas

text: Farkas harrasti musiikkia ja tanssia. Fordin henkilöstön tilaisuuksissa hän soitti huilua ja piccoloa ja tanssi unkarilaisia kansantanssiesityksiä, joista Henry Ford erityisesti piti.


title: Jenő Farkas

text: Farkas oli oppinut puhumaan sujuvasti englantia, mutta hän ei ollut luonteeltaan erityisen puhelias, vaan esitti asiansa mieluiten piirustuksia apunaan käyttäen.


title: Jenő Farkas

text: Jäätyään kokonaan eläkkeelle vuonna 1947 Farkasit muuttivat Laguna Beachiin Kaliforniaan, missä Jenő kykeni omistautumaan mieliharrastukselleen kalastukselle. Jenő Farkas kuoli vuonna 1963 ja Helen Farkas vuonna 1974.


title: Paavalin kirje aleksandrialaisille

text: Aleksandrialaiskirje eli kirje aleksandrialaisille on apostoli Paavalin kirjoittamaksi väitetty kirje. Ainut maininta kyseisestä kirjeestä on Muratorin kaanonin (eli Muratorin katkelman) maininta. Muratorin kaanonin mukaan Aleksandrialaiskirjettä ei tule pitää aitona, kaanoniin kuuluvana Paavalin kirjeenä, vaan kyseessä on Paavalin nimiin pantu sepustus, jonka tarkoituksena on edistää Markionin harhaoppia.


title: Paavalin kirje aleksandrialaisille

text: Aleksandrialaiskirjeen sisällöstä ei Muratorin kaanon mainitse mitään, eikä siitä tiedetä mitään muistakaan lähteistä. Ei ole edes selvää, onko Muratorin katkelmassa mainittua kirjettä koskaan ollut edes olemassa.


title: Roman Polanski: Wanted and Desired

text: Roman Polanski: Wanted and Desired on Marina Zenovichin dokumentti (2008) juhlitusta mutta myös kiistellystä elokuvaohjaajasta Roman Polańskista ja tämän syyllistymisestä seksuaalirikokseen.


title: Roman Polanski: Wanted and Desired

text: Dokumentissa haastatellaan Polanskin oikeudenkäynnin juristeja niin syyttäjän kuin puolustuksenkin puolelta. Samoin ääneen pääsevät ohjaajan ystävät ja työtoverit; Polanski itse puhuu vanhojen haastattelujen ja uutiskuvien kautta. "Roman Polanski: Wanted and Desired" sisältää myös kohtauksia nimihenkilönsä elokuvista kuten Rosemaryn painajainen ja Chinatown.


title: Roman Polanski: Wanted and Desired

text: Suomen ensi-iltansa elokuva sai DocPoint-festivaaleilla tammikuussa 2010 ja jäi sen jälkeen Finnkinon ohjelmistoon.


title: Roman Polanski: Wanted and Desired

text: Nyt-liitteessä kolme kriitikkoa antoi elokuvalle pistekeskiarvon 3,7.


title: Sorry

text: Sorry voi tarkoittaa ainakin seuraavia:


title: Hrodnan lentoasema

text: Hrodnan lentoasema on Valko-Venäjän Hrodnan (Grodno) kaupungista itäkaakkoon, valtatie M6:n eteläpuolella ja Niemen-joen pohjoispuolella sijaitseva lentoasema. Kentän itäpuolella sijaitsee Obuhovon kylä (); lentokenttää kutsutaan joskus Grodnon Obuhovon lentoasemaksi. Kentälle on Hrodnan keskustasta maanteitse 18 kilometrin matka.


title: Hrodnan lentoasema

text: Lentoaseman ylläpidosta vastaa RUP Belaeronavigatsija.


title: Hrodnan lentoasema

text: Sinne operoi aiemmin esimerkiksi Gomelavia.Sittemmin kentälle on alkanut liikennöidä ainakin kausittain Valko-Venäjän kansallinen lentoyhtiö Belavia. Yhtiön kesäaikataulun 2013 mukaan Hrodnasta on reittilento Kaliningradiin ja takaisin kahdesti viikossa (3.6.2013 lähtien). Lentoasema on lentoyhtiö Aviakompania Grodnon () kotikenttä.


title: Norjan jääpalloliitto

text: Norjan jääpalloliitto ("Norges Bandyforbund", "NBF") on urheilun lajiliitto Norjassa. Sen hallinnoimia urheilulajeja ovat liiton alkuperäislaji jääpallo sekä maahockey ja salibandy. Norjan jääpalloliitto perustettiin 17. lokakuuta 1920, kun jääpallotoiminta siirtyi sen alaisuuteen Norjan jalkapalloliitolta. Norjan jääpalloliitto on Kansainvälisen jääpalloliiton perustajajäsen, Kansainvälisen maahockeyliiton ja Kansainvälisen salibandyliiton jäsen. Norjan jääpalloliiton puheenjohtaja on Ivar Nordberg. Jääpalloliiton toimisto sijaitsee Oslossa.


title: Norjan jääpalloliitto

text: Norjan jääpallotoiminta järjestäytyi 1911, kun Norjan jalkapalloliitto, "Norges Fotballforbund", perusti alaisuuteensa valiokunnan jääpalloilulle. Norjan jääpallomestaruudesta pelattiin ensi kerran 1912. Ensimmäisen mestaruuden voitti oslolaisseura Ready.


title: Norjan jääpalloliitto

text: Ensimmäisen virallisen maaottelunsa jääpallossa Norja pelasi Ruotsia vastaan Oslossa 6. helmikuuta 1927. Norja hävisi ottelun 1–3.


title: Norjan jääpalloliitto

text: Jääpallolle perustettiin oma lajiliitto, "Norges Ishockeyforbund" (suom. ”Norjan Jäähockeyliitto”), 1920. Vuonna 1929 jääpalloliiton nimeksi vaihdettiin Norges Bandyforbund (suom. ”Norjan Bandyliitto”), kun pohjoisamerikkalainen jäähockey eli jääkiekko tuli tunnetuksi Norjassa.


title: Chris Taylor (jääkiekkoilija)

text: Chris Taylor (s. Stratford, Ontario, Kanada) on kanadalainen jääkiekkoilija. Hän pelasi vuosina 1994–2004 149 ottelua NHL:ssä kolmessa eri seurassa.


title: Chris Taylor (jääkiekkoilija)

text: Taylor pelasi juniorina aluksi kotikaupunkinsa Stratfordin Cullitons-joukkueessa, jonka jälkeen hän pelasi OHL:n London Knightsissa vuosina 1988–1992. Hän teki kolmella kaudella OHL:ssa yli sata pistettä. New York Islanders valitsi hänet vuorolla 27.


title: Chris Taylor (jääkiekkoilija)

text: Taylor siirtyi ammattilaiseksi syksyllä 1992, mutta pelasi seuraavana kahtena kautena vain Islandersin farmijoukkueissa. Kaudella 1994–1995 hän pelasi kymmenen NHL-ottelua ja seuraavalla kaudella 11, mutta suurimmaksi osaksi edelleen farmijoukkueissa. Kaudella 1996–1997 Taylor pelasi vain yhden NHL-ottelun. Kesällä 1997 Taylor solmi sopimuksen Los Angeles Kingsin kanssa, mutta Los Angelesissakin hän pelasi vain farmijoukkueessa. Kesällä 1998 Taylor solmi sopimuksen Boston Bruinsin kanssa ja hän pelasi kaudella 1998–1999 37 NHL-ottelua Bostonissa. Elokuussa 1999 Taylor solmi sopimuksen Buffalo Sabresin kanssa, ja hän pelasi Buffalossa 90 NHL-ottelua vuosina 1999–2004. Kaudella 2003–2004 hän pelasi 54 NHL-ottelua, mutta muilla kausilla suurimmaksi osaksi Buffalon farmijoukkueessa Rochester Americansissa. Taylor jatkoi Rochesterissa kesään 2006 asti, jolloin hän siirtyi pelaamaan Saksaan Frankfurt Lionsiin. Frankfurtissa Taylor pelasi vuoteen 2009 asti, jonka jälkeen hän palasi pelaamaan Rochesteriin.


title: Chris Taylor (jääkiekkoilija)

text: Taylorin veli on jääkiekkoilija Tim Taylor.


title: Mona Hofland

text: Mona Hofland (24. kesäkuuta 1929 Oslo, Norja - 11. helmikuuta 2010) oli norjalainen näyttelijä ja laulaja.


title: Mona Hofland

text: Hoflandin debyytti oli 1949 Studioteatretissa, jonka jälkeen hän työskenteli Det Nye Teaterissa (1950-62), Fjernsynsteatretissa (1962-63) vieraillen muissakin teattereissa. Elämäntyönsä hän teki Nationaltheatretissa vuosina 1967-99, jossa hän oli mukana 50 eri tuotannossa. Teatteriuransa lisäksi Hofland näytteli useissa elokuvissa ja televisiosarjoissa, kuten suositussa "De syv søstre" -televisiosarjassa 1996-2000. Viimeksimainitussa hänen vastanäyttelijänään toimi aviomies Espen Skjønberg.


title: Mona Hofland

text: Laulajana hän julkaisi kolme singlelevytystä 1958.


title: HMS Veteran

text: HMS Veteran on ollut kolmen Britannian Kuninkaallisen laivaston aluksen nimenä.


title: John Jacob Rhodes

text: John Jacob Rhodes (18. syyskuuta 1916 Council Grove, Kansas – 24. elokuuta 2003 Mesa, Arizona) oli yhdysvaltalainen republikaanipoliitikko.


title: John Jacob Rhodes

text: Rhodes toimi 3. tammikuuta 1953 – 3. tammikuuta 1983, tasan kolmenkymmenen vuoden ajan, Yhdysvaltain edustajainhuoneen jäsenenä Arizonan osavaltion ensimmäisestä vaalipiiristä. Vuosina 1973–1981 hän toimi edustajainhuoneen vähemmistöjohtajana, jossa tehtävässä hän seurasi Yhdysvaltain varapresidentiksi siirtynyttä Gerald Fordia. Hän ei asettunut enää ehdolle vuoden 1982 edustajainhuoneen vaaleissa ja hänen seuraajakseen Arizonan ensimmäisen vaalipiirin edustajana valittiin John McCain.


title: John Jacob Rhodes

text: Rhodes oli varsinaiselta ammatiltaan juristi. Hän opiskeli lakia Harvard Law Schoolissa, josta hän valmistui vuonna 1941.


title: John Jacob Rhodes

text: Rhodes oli vuodesta 1942 naimisissa Elizabeth Harvey Rhodesin kanssa. Heillä oli neljä lasta, tytär ja kolme poikaa. Yksi pojista, John Jacob Rhodes III, toimi vuosina 1987–1993 Yhdysvaltain edustajainhuoneen jäsenenä samasta vaalipiiristä kuin isänsä.


title: Vania King

text: Vania King (s. 3. helmikuuta 1989 Monterey Park, Kalifornia) on yhdysvaltalainen tennispelaaja. Hän on Taiwanin-amerikkalainen. King on voittanut kaksinpelissä yhden WTA-turnauksen ja nelinpelissä neljätoista WTA-turnausta. King voitti vuonna 2010 naisten nelinpeliturnaukset Wimbledonissa sekä Yhdysvaltain avoimissa parinsa Jaroslava Švedovan kanssa. Wimbledonin finaalissa he voittivat Jelena Vesninan ja Vera Zvonarjovan luvuin 7–6(6), 6–2 ja US Openin finaalissa Liezel Huberin ja Nadja Petrovan luvuin 2–6, 6–4, 7–6(4)


title: Vania King

text: Kingin vanhemmat muuttivat Yhdysvaltoihin vuonna 1982. Hän on nuorin neljästä lapsesta. Hänen veljensä Phillip King oli nelinkertainen Duke Universityn ja kaksinkertainen Yhdysvaltain juniorimestari. Hänen siskonsa Mindy käy koulua Pennsylvanian yliopistossa, ja toinen sisko Ivana Princetonin yliopistossa.


title: Vania King

text: Vuonna 2005 hän pelasi ensimmäisen kerran Grand Slam-turnauksen pääkaaviossa Yhdysvaltain avoimissa ollessaan maailmanlistan sijalla 721. Ensimmäisen kierroksen ottelussaan hän voitti maailmanlistan sijalla 41 olleen Klára Zakopalován luvuin 3–6, 6–3, 1–6. Toisella kierroksella hän hävisi turnauksessa viidenneksitoista sijoitetulle Nathalie Dechylle luvuin 6–1, 6–1.


title: Vania King

text: Ensimmäisen ja toistaiseksi ainoan kaksinpeliturnauksensa King voitti 15. lokakuuta 2006 Bangkokin avoimissa. Turnauksessa hän päihitti Alicia Molikin, Lucie Safarovan, Jelena Kostanić Tošićin, Meghann Shaughnessyn ja finaalissa Tamarine Tanasugarnin luvuin 2–6, 6–4, 6–4. 6. marraskuuta 2006 King saavutti toistaiseksi parhaan sijansa kaksinpelin maailmanlistalla noustessaan sijalle 50. King pääsi sekanelinpelin finaaliin Ranskan avoimissa 2006, parinaan Brasilian Marcelo Melo. Finaalissa he hävisivät ykössijoitetuille Liezel Huberille ja Bob Bryanille luvuin 5–7, 7–6(5), 10–7.


title: Vania King

text: Vuosi 2007 meni Kingiltä varsin vaisusti. Hän jäi kaikissa neljässä Grand Slam -turnauksessa avauskierrokselle. Vuonna 2008 Monterreyn turnauksessa hän pääsi puolivälieriin asti, kunnes hävisi viidenneksi sijoitetulle Magdaléna Rybárikoválle. Puolivälieriin hän pääsi myös Cincinnatissa, mutta hävisi sen Amelie Mauresmolle.


title: Vania King

text: King pääsi Monterreyn turnauksessa puolivälieriin asti voitettuaan Agnes Szavayn kolmannella kierroksella. Puolivälierässä hän hävisi toiseksi sijoitetulle Marion Bartolille 2–6, 6–2, 6–3. Wimbledonin tennisturnauksessa King hävisi toisella kierroksella 15:nneksi sijoitetulle Flavia Pennettalle 6–2, 6–2. King pelasi naisten nelinpelissä Anna-Lena Grönefeldin kanssa, ja he hävisivät puolivälierässä hallitseville mestareille, Venus ja Serena Williamsille.


title: Vania King

text: Vuoden 2010 Australian avoimissa King pelasi sijoittamattomana ja voitti avauskierroksella 23:nneksi sijoitetun Dominika Cibulkoválle erin 6–3, 6–7(5), 7–5. Toisella kierroksella hän hävisi Roberta Vincille 7–6(7), 7–5. Strasbourgissa King voitti avauskierroksella toiseksi sijoitetun Jelena Vesninan, toisella kierroksella Alize Cornetin ja kolmannella Anastasia Rodionovan, kunnes hävisi välierässä Kristina Barroisille 2–6, 6–2, 7–6(6). Wimbledonissa King voitti naisten nelinpeliturnauksen parinsa Jaroslava Švedovan kanssa. Finaalissa he voittivat Jelena Vesninan ja Vera Zvonarjovan luvuin 7–6(6), 6–2. Myös Yhdysvaltain avoimissa King ja Švedova voittivat turnauksen, tällä kertaa finaalissa heitä vastassa olivat Liezel Huber ja Nadja Petrova, jotka kaatuivat luvuin 2–6, 6–4, 7–6(4)


title: Vania King

text: Vuoden 2011 Australian avoimissa King voitti avauskierroksella Tamira Paszekin, mutta hävisi toisella kierroksella maailmanlistan ykköselle Caroline Wozniackille. Ranskan avoimissa King voitti Dominika Cibulkován sekä Olena Baltatšan, mutta hävisi kolmannella kierroksella Petra Kvitoválle. Wimbledonissa King hävisi ensimmäisellä kierroksella Petra Martićille. Yhdysvaltain avoimissa King pääsi kolmannelle kierrokselle, jossa hän hävisi Caroline Wozniackille.


title: Angelique Kerber

text: Angelique Kerber (s. 18. tammikuuta 1988 Bremen) on saksalainen tennispelaaja. Vuonna 2003 ammattilaiseksi siirtynyt Kerber nousi WTA:n maailmanlistalla ykköseksi 12. syyskuuta 2016 julkaistulla listalla. Hän on voittanut urallaan 12 WTA-turnausta kaksinpelissä, joista kolme on Grand Slam -turnausvoittoja: Australian avoimista 2016, Yhdysvaltain avoimista 2016 ja Wimbledonista 2018.


title: Angelique Kerber

text: Kerber aloitti tenniksen pelaamisen 3-vuotiaana. Junioreiden maailmanlistalla hän oli parhaimmillaan sijalla 37. Junioriurallaan hänen paras saavutuksensa Grand Slam -turnauksessa oli pääsy puolivälieriin Australian avoimissa vuonna 2004.


title: Angelique Kerber

text: Vuonna 2003 ammattilaiseksi siirtynyt Kerber pelasi Berliinin WTA-turnauksen karsinnoissa toukokuussa. Hän voitti ensimmäisellä karsintakierroksella maailmanlistan sijalla 61 olleen Marion Bartolin. Marraskuussa 2004 hän otti ensimmäisen ITF-turnausvoittonsa Opolessa. Vuonna 2006 Kerber voitti kolme ITF-turnausta sekä pelasi ensimmäistä kertaa WTA-turnauksen pääsarjassa Hasseltissa. Hasseltissa hän voitti ensimmäisellä kierroksella Romina Oprandin, kunnes hävisi toisella kierroksella maailmanlistan sijalla 14 olleelle Ana Ivanovićille luvuin 3–6, 7–6(3), 3–6.


title: Angelique Kerber

text: Vuosi 2007 alkoi Kerberillä Australian avointen karsinnoilla, joissa hän hävisi avauskierroksella Julia Vakulenkolle. Ranskan avoimissa Kerber pelasi ensimmäistä kertaa Grand Slam -turnauksen pääsarjassa, jossa hän hävisi ensimmäisellä kierroksella Jelena Dementjevalle. Kesäkuussa hän pääsi kolmannelle kierrokselle Birminghamin WTA-turnauksessa ja puolivälieriin 's-Hertogenboschin turnauksessa. Wimbledonissa hän hävisi avauskierroksella Anna Tšakvetadzelle. Yhdysvaltain avoimissa Kerber hävisi ensimmäisellä kierroksella Serena Williamsille. Kauden päättyessä hän oli maailmanlistan sijalla 84.


title: Angelique Kerber

text:
Vuonna 2008 Kerber pääsi Australian avoimissa toiselle kierrokselle voitettuaan Maret Anin. Toisella kierroksella hän hävisi Francesca Schiavonelle. Indian Wellsissä hän pääsi kolmannelle kierrokselle. Ranskan avoimissa Kerber hävisi ensimmäisellä kierroksella Dominika Cibulkoválle ja Wimbledonissa Elena Baltachalle. Yhdysvaltain avoimiin Kerber joutui karsimaan, mutta ei selviytynyt pääsarjaan hävittyään heti ensimmäisellä karsintakierroksella Shenay Perrylle. Loppukaudesta hän pelasi ITF-turnauksissa. Kauden päättyessä hän oli maailmanlistan sijalla 108.
Kerber aloitti kauden 2009 Sydneyn turnauksella, jossa hän hävisi ensimmäisellä kierroksella Kaia Kanepille. Myös Australian avoimissa Kerber hävisi ensimmäisellä kierroksella, kun maailmanlistan kuutonen, Venus Williams oli vahvempi erin 6–3, 6–3. Ranskan avoimiin Kerber joutui karsimaan, eikä selvittänyt tietään pääsarjaan. Samoin kävi Wimbledonissa. Yhdysvaltain avoimissa Kerber eteni karsintojen kautta pääsarjaan, jossa hän voitti ensimmäisellä kierroksella maannaisensa, Andrea Petkovicin. Toisella kierroksella hän hävisi María José Martínez Sánchezille. Kauden päättyessä hän oli maailmanlistan sijalla 106.


title: Angelique Kerber

text: Australian avoimissa 2010 Kerber voitti Volha Havartsovan ja 26:nneksi sijoitetun Aravane Rezaïn, mutta hävisi kolmannella kierroksella Svetlana Kuznetsovalle. Helmikuussa hän selviytyi ensimmäistä kertaa urallaan WTA-turnauksen loppuotteluun voitettuaan Bogotán turnauksen välierissä ykköseksi sijoitetun Gisela Dulkon. Loppuottelussa hän hävisi Mariana Duque Mariñolle lukemin 4–6, 3–6. Fesin turnauksessa Kerber pääsi puolivälieriin. Ranskan avoimissa hän voitti ensimmäisellä kierroksella Anna Tšakvetadzen, mutta hävisi toisella kierroksella Aravane Rezaïlle. Wimbledonissa Kerber pääsi kolmannelle kierrokselle voitettuaan Sania Mirzan ja Shahar Pe'erin. Kolmannella kierroksella hän hävisi Jarmila Gajdosovalle. Elokuussa hän pääsi puolivälieriin Kööpenhaminan turnauksessa. Yhdysvaltain avoimissa Kerber hävisi ensimmäisellä kierroksella Gisela Dulkolle. Kauden viimeisessä turnauksessaan, Luxemburgissa, Kerber selviytyi välieriin, jossa hän hävisi Julia Görgesille. Kauden päättyessä hän oli maailmanlistan sijalla 47.


title: Angelique Kerber

text: Kerber aloitti kauden 2011 Hobartin turnauksella, jossa hän pääsi puolivälieriin häviten Bethanie Mattek-Sandsille. Australian avoimissa hän hävisi ensimmäisellä kierroksella Dominika Cibulkoválle, Ranskan avoimissa Edina Gallovits-Hallille ja Wimbledonissa Laura Robsonille. Elokuussa Kerber pääsi välieriin Dallasin WTA-turnauksessa voitettuaan välierässä Johanna Larssonin. Välierässä hän hävisi Aravane Rezaïlle. Yhdysvaltain avoimissa maailmanlistan sijalla 92 ollut Kerber pääsi Grand Slam -turnauksessa ensimmäistä kertaa kolmatta kierrosta pidemmälle ja heti välieriin saakka. Välierässään hän hävisi Samantha Stosurille kolmessa erässä luvuin 3–6, 6–2, 2–6. Osakassa Kerber hävisi välierässä Marion Bartolille. Kauden päättyessä hän oli maailmanlistan sijalla 32.


title: Angelique Kerber

text: Kerberin kausi 2012 alkoi välieräpaikalla Aucklandin turnauksessa. Välierässä hän hävisi Flavia Pennettalle. Seuraavalla viikolla hän pääsi välieriin Hobartin turnauksessa, jossa tuli tappio Mona Barthelia vastaan. Australian avoimissa Kerber hävisi kolmannella kierroksella maailmanlistan neloselle, Marija Šarapovalle. Helmikuussa Kerber saavutti ensimmäisen turnausvoittonsa päihitettyään Pariisin turnauksen loppuottelussa, kaksi tuntia ja 39 minuuttia kestäneessä ottelussa, Marion Bartolin luvuin 7–6(3), 5–7, 6–3. Matkalla voittoon hän päihitti muun muassa ykköseksi sijoitetun Šarapovan, josta Kerber otti uransa ensimmäisen top 10 -pelaajan voiton. Indian Wellsissä Kerber hävisi välierässä maailmanlistan ykköselle, Viktoryja Azarenkalle. Uransa toisen turnausvoiton hän saavutti Kööpenhaminassa huhtikuussa voitettuaan loppuottelussa maailmanlistan kuutosen, Caroline Wozniackin. Stuttgartissa Kerberin pelit päättyivät puolivälierissä. Toukokuussa pelatussa Rooman turnauksessa Kerber pääsi välieriin voitettuaan puolivälierässä toisen vasenkätisen, neljänneksi sijoitetun Petra Kvitován. Voiton myötä Kerber nousi maailmanlistalla ensimmäistä kertaa kymmenen parhaan joukkoon. Hän on kaikkiaan seitsemäs saksalaispelaaja, joka on ollut top 10:ssä. Välierässä Kerber hävisi Marija Šarapovalle suoraan kahdessa erässä. Ranskan avoimissa Kerber pääsi puolivälieriin, jossa hän hävisi Sara Erranille. Kesäkuussa pelatussa Eastbournen turnauksessa Kerber eteni loppuotteluun, jossa hän hävisi Tamira Paszekille kolmessa erässä. Wimbledonissa Kerber pääsi välieriin, jossa hän hävisi Agnieszka Radwańskalle. Lontoon olympialaisissa Kerber hävisi puolivälierissä Viktoryja Azarenkalle. Elokuussa pelatussa Cincinnatin turnauksessa Kerber pääsi loppuotteluun, jossa hän hävisi Li Nalle. Yhdysvaltain avoimissa Kerber hävisi neljännellä kierroksella Sara Erranille. Syyskuussa pelatussa Tokion turnauksessa Kerber hävisi välierissä Agnieszka Radwańskalle ja Pekingin turnauksessa puolivälierissä Marija Šarapovalle. WTA Tour Championshipsissä Kerber hävisi kaikki kolme otteluaan. Kauden päättyessä hän oli maailmanlistan sijalla viisi.


title: Angelique Kerber

text: Kerber aloitti kauden 2013 Brisbanessa, jossa hän hävisi puolivälierissä Anastasija Pavljutšenkovalle. Sydneyn turnauksessa hän eteni välieriin, jossa Dominika Cibulková oli parempi. Australian avoimissa Kerber hävisi neljännellä kierroksella Jekaterina Makarovalle. Helmikuussa Kerber hävisi ensimmäisen pelaamansa ottelun sekä Dohassa että Dubaissa. Indian Wellsissä hän eteni välieriin, jossa hän hävisi Caroline Wozniackille. Monterreyssä Kerber pääsi välieriin, jossa hävisi Anastasija Pavljutšenkovalle. Stuttgartissa hän hävisi välierissä Marija Šarapovalle. Ranskan avoimissa Kerber hävisi neljännellä kierroksella Svetlana Kuznetsovalle ja Wimbledonissa toisella kierroksella Kaia Kanepille. Yhdysvaltain avoimissa Kerber eteni neljännelle kierrokselle, jossa hävisi Carla Suárez Navarrolle. Syyskuussa hän saavutti loppuottelupaikan Tokion turnauksessa, jossa hävisi kuitenkin Petra Kvitoválle. Kauden ainoan turnausvoittonsa Kerber saavutti Linzissä lokakuussa voitettuaan loppuottelussa Ana Ivanovićin.


title: Angelique Kerber

text: Kausi 2014 alkoi Kerberillä Brisbanessa, jossa hän hävisi puolivälierissä Jelena Jankovićille. Sydneyssä hän eteni loppuotteluun, jossa hävisi karsintojen kautta turnaukseen päässeelle Tsvetana Pironkovalle. Australian avoimissa hän hävisi neljännellä kierroksella Flavia Pennettalle. Helmikuussa pelatussa Dohan turnauksessa Kerber hävisi loppuottelussa Simona Halepille. Ranskan avoimissa Kerber hävisi neljännellä kierroksella Eugenie Bouchardille. Eastbournessa hän eteni jälleen loppuotteluun, mutta hävisi tällä kertaa Madison Keysille. Wimbledonissa hän hävisi jälleen Bouchardille. Stanfordin loppuottelussa maailmanlistan ykkönen Serena Williams oli vahvempi. Yhdysvaltain avoimissa Kerber hävisi kolmannella kierroksella Belinda Bencicille. Syyskuussa hän pääsi Tokiossa välieriin.


title: Angelique Kerber

text: Kerber aloitti kauden 2015 Brisbanessa, jossa hävisi puolivälierissä Elina Svitolinalle. Sydneyssä hän eteni välieriin. Australian avoimissa hänen pelinsä päättyivät avauskierroksen tappioon Irina-Camelia Begua vastaan. Huhtikuussa pelatussa Charlestonin turnauksessa hän saavutti turnausvoiton päihitettyään loppuottelussa Madison Keysin. Hän saavutti paria viikkoa myöhemmin turnausvoiton Stuttgartissa, jossa hän voitti loppuottelussa Caroline Wozniackin. Ranskan avoimissa hänen pelinsä päättyivät kolmannella kierroksella. Kesäkuussa hän voitti Birminghamin turnauksen loppuottelussa Karolína Plíškován. Wimbledonissa hän hävisi kolmannen kierroksen ottelunsa. Stanfordissa Kerber voitti loppuottelussa jälleen Karolina Pliskovan. Yhdysvaltain avoimissa Vikroryja Azarenka päätti Kerberin turnauksen kolmannella kierroksella. Lokakuussa Kerber hävisi Hongkongin loppuottelussa Jelena Jankovicille.


title: Angelique Kerber

text: Kerber aloitti kauden 2016 Brisbanen turnauksella, jossa eteni loppuotteluun. Siellä hän hävisi Viktoryja Azarenkalle suoraan kahdessa erässä. Sydneyssä hänen pelinsä päättyivät toisen kierroksen tappioon Jekaterina Makarovaa vastaan. Australian avoimissa hän saavutti uransa ensimmäisen Grand Slam -voittonsa päihitettyään loppuottelussa Serena Williamsin. Ranskan avoimissa hän putosi jatkosta jo ensimmäisellä kierroksella hävittyään Kiki Bertensille. Rion olympialaisissa Kerber saavutti hopeaa hävittyään loppuottelussa Puerto Ricon Mónica Puigille erin 1–2 (4–6, 6–4, 1–6). Olympialaisten jälkeen hän pelasi Cincinnatissa, jossa hävisi loppuottelussa Karolína Plíškoválle. Yhdysvaltain avoimissa Kerber voitti loppuottelussa Karolína Plíškován luvuin 6–3, 4–6, 6–4. Turnauksen jälkeen julkaistulla maailmanlistalla Kerber nousi ensimmäistä kertaa ykköseksi.


title: Angelique Kerber

text: Kerberin mielestä hänen suurimmat vahvuutensa ovat peruslyönnit. Kerber on oikeakätinen, mutta pelaa vasemmalla kädellä.


title: Angelique Kerber

text: Kerber on puoliksi puolalainen. Kerberin isä Slawek on puolalainen. Hänen äitinsä Beatan isä on puolalainen, mutta hänen äidin äitinsä on saksalainen. Kerberin isovanhemmat omistavat Puszczykowossa sijaitsevan "Centrum Tenisowe Angie" -nimisen paikan, jossa on neljä sisäkenttää ja kaksi ulkokenttää. Kerber harjoittelee toisinaan siellä. Hänellä on yksi sisko, Jessica. Kerber puhuu saksaa, puolaa ja englantia.


title: 1-naftoli

text: 1-naftoli (CHO) on aromaattinen orgaaninen yhdiste. Aine ja sen isomeeri 2-naftoli ovat fenolin naftaleenihomologeja. 1-naftolia käytetään orgaanisessa synteesissä valmistettaessa muun muassa väriaineita.


title: 1-naftoli

text: 1-naftoli on huoneenlämpötilassa kiteistä ainetta. Se liukenee hieman veteen ja runsaammin orgaanisiin liuottimiin kuten alkoholiin, eetteriin ja kloroformiin. Yhdiste liukenee myös hydroksidiliuoksiin.


title: 1-naftoli

text: Teollisesti 1-naftolia voidaan valmistaa kahdella tavalla. Yhdistettä voidaan valmistaa kuumentamalla vastaavan naftaleenisulfonihapon natriumsuolaa natriumhydroksidin kanssa 300 °C:n lämpötilassa. Sivutuotteena saadaan natriumsulfiittia ja vettä.


title: 1-naftoli

text: Toinen tapa, jota käytetään teollisuudessa on 1-naftyyliamiinin kuumennus 290 °C:n lämpötilaan laimean rikkihapon kanssa. Tällöin muodostuu lisäksi ammoniakkia.


title: 1-naftoli

text: 1-naftolia käytetään valmistettaessa väriaineita, fluoresoivia valkaisuaineita ja lääkeaineita. 1-naftolia voidaan myös käyttää glukuronidaation biotesteissä.


title: 1-naftoli

text: 1-naftoli on haitallista hengitettynä, nieltynä tai absorboituna ihon läpi. Suurina pitoisuuksina yhdiste tuhoaa kudoksia. Yhdisteen on todettu olevan teratogeeninen eli epämuodostumia aiheuttava.


title: 1-naftoli

text: 1-naftoli on naftaleenin ja hyönteismyrkkynä käytettävän karbaryylin aineenvaihduntatuote.


title: Burray

text: Burray on Orkneysaarten saaristoon kuuluva saari. Se sijaitsee itään Scapa Flow:sta. Saari on kooltaan 9,03 km² ja sen korkein kohta on 80 metriä.


title: Burray

text: Saarella oli vuonna 2001 357 asukasta. Keskuspaikka, Burray Village, on entinen kalastussatama saaren lounaisrannikolla. Muita asutuspaikkoja ovat Northtown, Southtown ja Hillside.


title: Otto Daniel Winge

text: Otto Daniel Winge (2. toukokuuta 1810 – 16. tammikuuta 1886, Tukholma, Ruotsi) oli ruotsalainen pianisti ja säveltäjä. Hän opiskeli Tukholman kuninkaallisessa musiikkiakatemiassa ja piti ensikonsertin 1831. Winge opetti aluksi Adolf Fredrik Lindbladin musiikkikoulussa ja jatkoi opintojaan Sigismund Thalbergin ja Isack Moschelesin johdolla. Vuodet 1860–1877 hän opetti harmoniaoppia musiikkiakatemiassa. Winge työskenteli myös Pariisissa ja Lontoossa ja toimi musiikkikirjailijana tehden muun muassa oman harmoniaopin oppikirjan 1862. Vuonna 1860 hänestä tuli kuninkaallisen musiikkiakatemian jäsen. Wingen sävellystuotanto käsittää pianokappaleita ja lauluja.


title: Bolivian avaruusjärjestö

text: Bolivian avaruusjärjestö on helmikuussa 2010 perustettu Bolivian valtion organisaatio, joka ohjaa, valvoo ja rahoittaa Bolivian avaruustoimintaa.


title: Bolivian avaruusjärjestö

text: Organisaation alkubudjetti on yksi miljoona dollaria. Se valvoo bolivialaisen Tupac Katari -tietoliikennesatelliitin toteutusta. Se on nimetty 1700-luvulla Espanjan kolonialismia vastaan taistelleen varhaisen Túpac Katari-vapaustaistelijan mukaan. Satelliitti perustuu kiinalaiseen DFH-4-tietoliikennesatelliittiin. Satelliitti rakennetaan Kiinassa, mutta Bolivian tulee luoda sitä varten maajärjestelmät, ohjauskeskus jne. Maaliskuussa 2010 ilmoitettiin Kiinan laukaisevan satelliitin - vaikka Bolivialla on geostationaarisella kiertoradalla kaksikin paikkaa satelliiteille, länsimaiden johtama ITU aikaansai vuoden pituiset neuvottelut Bolivian oikeudesta käyttää niitä C- ja Ku-kaistan lähetyksiin. Luxembourgilainen SES Astra sai tässä yhteydessä tehtyä tietoliikennesatelliitin vuokrasopimuksen Andien maiden kanssa, joiden paikka GEO-radalla oli uhattuna.


title: Nyrob

text: Nyrob () on kaupunkimainen taajama Permin aluepiirin Tšerdynin piirissä Venäjällä. Se sijaitsee Kolvan vesistöön kuuluvan Nyrobka-joen varrella 41 kilometriä Tšerdynistä pohjoiseen. Asukkaita on 7 200 henkeä (vuonna 2009).


title: Nyrob

text: Nyrob mainitaan ensimmäisen kerran vuonna 1579. 1700-luvun alkuun saakka siellä asui komipermjakkeja. Alkuperäinen nimitys "Nyryb" perustuu komipermjakin sanoihin "nyr" ’nenä’ ja "yb" ’pelto’. Vuonna 1601 Boris Godunov karkotti kylään tulevan tsaarin Mihail Fjodorovitš Romanovin sedän Mihail Nikititš Romanovin. Häntä pidettiin kahlehdittuna maakuopassa, jossa hän tarinan mukaan kuoli nälkään.


title: Nyrob

text: 1600-luvun alussa Nyrobista tuli pogostan keskus. Vuonna 1913 siellä asui karkotettuna Kliment Vorošilov. Vuosina 1924–1959 kylä oli Nyrobin piirin keskus. Vuonna 1945 perustettiin Gulag-järjestelmään kuulunut vankileiri, jossa oli enimmillään yli 25 000 vankia. Vuonna 1963 Nyrob sai kaupunkimaisen taajaman statuksen.


title: Nyrob

text: Nyrobissa toimii puunhankintayritys, sähköverkkolaitos, metsätalous ja vankila. Taajamassa on lastentarha, keskikoulu, lasten musiikkikoulu, kulttuuritalo, kirjasto ja lääkärin vastaanotto. Nähtävyyksiin kuuluu vuonna 1704 rakennettu koristeellinen pyhän Nikolauksen kirkko, vuonna 1736 pystytetty Jumalan ilmestymisen kirkko sekä vuonna 1913 aidalla ympäröity Mihail Romanovin vankipaikka.


title: Palkkapitäjä

text: Palkkapitäjä oli suomalainen pitäjä, jonka veronmaksajilta kerätty papinpalkkaus käytettiin piispan, tuomiokapitulin jäsenten, yliopiston teologisen tiedekunnan ja koulujen opettajien palkaksi. Vielä 1800-luvulla keisarinpitäjien kirkkoherrantuloja luovutettiin tähän tarkoitukseen. Järjestelmä lakkautettiin 24. huhtikuuta 1865 annetulla säädöksellä. Siitä lähtien tällaisille tulonsaajille luovutettiin etua vastaava rahamäärä valtion varoista.


title: Rudolf Hasse

text: Rudolf Hasse (30. toukokuuta 1906 – 12. elokuuta 1942) oli saksalainen kilpa-autoilija. Hän ajoi Auto Unionilla Grand Prix -kilpailuja vuosina 1936–1939 ja voitti Belgian Grand Prix'n 1937. Uransa alkuvaiheilla hän kilpaili moottoripyörillä.


title: Rudolf Hasse

text: Hasse syntyi Mittweidassa Saksin osavaltiossa ja kuoli toisessa maailmansodassa.


title: Möhöjuuri

text: Möhöjuuri on ristikukkaisilla kasveilla, kuten kaalilla, rypsillä ja rapsilla tavattava kasvitauti. Sen aiheuttaa "Plasmodiophora brassicae" -möhösieni. Eläessään isäntäkasvissa tämä möhösieni aiheuttaa kasvin juuriin suuria muodottomia äkämiä, mistä kasvitauti on saanut nimensä. Juuriin muodostuvat äkämät lahoavat mätäneväksi massaksi.


title: Möhöjuuri

text: Mikäli tauti iskee kasvin pääjuureen, seurauksena on kasvin lakastuminen. Sivujuureen muodostuvat tautiäkämät eivät välttämättä haittaa kasvua. Pahimmillaan seurauksena on sadon tuhoutuminen, jolloin taloudelliset vahingot voivat olla mittavia.


title: Möhöjuuri

text: Tauti on vaikeasti torjuttava. Möhöjuuren muodostamat lepoitiöt voivat säilyä maassa jopa 10-20 vuotta, minkä vuoksi taudin torjuminen edellyttää sitä, että saastuneilla mailla ristikukkaisten viljelyä on vältettävä ainakin viisi vuotta. Kasvualustan korkealla pH:lla (yli 7,2) on tautia torjuva vaikutus.


title: Möhöjuuri

text: Möhösienet eivät ole nimestään huolimatta sieniä, vaan ne luetaan nykyään "Rhizaria"-nimiseen kuntaan. Niiden asema eliökunnan luokittelussa oli pitkään hyvin epäselvä, ja tarkemman tutkimustiedon puuttuessa niitä pidettiin jonkinlaisina alkeellisina sieninä, alkueliöinä tai niiden välimuotoina aina 1900-luvun lopulle saakka.


title: Möhöjuuri

text: Möhöjuurella kasvullinen vaihe on infektoituneen isäntäsolun sisälle muodostuva monitumainen haploidi limakko eli plasmodi. Tämä limakko muodostuu juurikarvan soluun, kun lepoitiöstä itänyt parveiluitiö on infektoinut sen. Limakosta muodostuu uintisiimallisia parveiluitiöitä eli sekundaarisia tsoosporeja, jotka infektoivat uusia juurikarvasoluja. Juurikarvasoluista infektio leviää juuren kuoreen, jonka soluissa muodostuu uusia niin sanottuja sekundaarisia limakkoja, ja ilmeisesti tässä vaiheessa limakoiden tumissa tapahtuu karyogamia eli haploidien tumien yhtyminen diploideiksi. Tässä vaiheessa isäntäkasvin juureen syntyy äkämiä. Sekundaarisissa limakoissa tapahtuu meioosi, jonka tuloksena vapautuu haploideja lepoitiöitä. Äkämän lahotessa nämä vapautuvat maaperään.


title: Keltainen sukellusvene

text: Keltainen sukellusvene () on The Beatles -animaatioelokuva vuodelta 1968. Elokuvassa Ringo Starr, Paul McCartney, John Lennon ja George Harrison yrittävät pelastaa Sgt. Pepper’s Lonely Hearts Club Band -yhtyeen. The Beatlesin jäsenet eivät kuitenkaan itse puhu animaatiohahmoissa, vaan niissä on omat ääninäyttelijät. "Keltaisessa sukellusveneessä" esiintyy paljon yhtyeen kappaleita, kuten ”All You Need Is Love” ja ”Nowhere Man”. "Keltainen sukellusvene" on värielokuva.


title: Keltainen sukellusvene

text: Aivan lopussa on lyhyt humoristinen katkelma, jossa oikeat The Beatlesin jäsenet näyttäytyvät hupaisine kommentteineen.


title: Keltainen sukellusvene

text: "The New York Timesin" kriitikot valitsivat "Keltaisen sukellusveneen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Poktša

text: Poktša () on kylä ja maalaiskunta Permin aluepiirin Tšerdynin piirissä Venäjällä. Se sijaitsee Kolva-joen rannalla 6 kilometriä Tšerdynistä pohjoiseen. Asukkaita on 900 henkeä (vuonna 2002).


title: Poktša

text: Poktša mainitaan ensimmäisen kerran vuonna 1472. Vuoteen 1535 saakka se toimi Permin komien asuttaman Suur-Permin hallinnollisena keskuksena. Mansit hävittivät Poktšan vuonna 1481. 1600–1800-luvuilla kylä oli tärkeä laivanrakennuksen ja kaupan keskus. Se oli tunnettu myös kirkollisesta puunveistotaiteestaan.


title: Poktša

text: Kylässä toimii maatalousyritys ja metsänhoitoalueen konttori. Palveluihin kuuluu lastentarha, lastenkoti, koulu, kulttuuritalo ja kirjasto. Nähtävyyksiä ovat 900–1200-lukujen asuinpaikka, vuonna 1785 rakennettu Marian ilmestyksen kirkko ja vuonna 1913 pystytetty Jumalanäidin Kazanin ikonin tsasouna.


title: Poktša

text: Poktša-niminen kylä on myös Komin tasavallan Troitsko-Petšorskin piirissä.


title: Johan Eberhard von Schantz

text: Johan Eberhard von Schantz (29. lokakuuta 1802 Pori – 3. tammikuuta 1880 Pietari) oli suomalainen Venäjän keisarillisessa laivastossa palvellut suomalaissyntyinen amiraali. Hän oli myös laivasuunnittelija ja hän kirjoitti merisodankäynnistä artikkeleita useisiin julkaisuihin.


title: Johan Eberhard von Schantz

text: Von Schantzin vanhemmat olivat everstiluutnantti Johan Eberhard von Schantz ja Johanna Sofia Didron. Hän palveli vuosina 1814–1821 kauppalaivastossa ja suoritti 1821 ensimmäisen perämiehen tutkinnon Viipurissa. Tämän jälkeen von Schantz palveli midshipmanina "26. meriekipaasissa" Viaporissa ja purjehti eri aluksilla 1821–1823 Suomenlahdella ja 1824–1827 Pohjanlahdella. Luutnantiksi ylentämisen jälkeen 1828 von Schantz siirtyi "8. meriekipaasiin". Vuosina 1828–1829 Turkkia vastaan käydyn sodan aikana von Schantz palveli linjalaiva "Fère Champenoise"'lla joka oli mukana sulkemassa Dardanellien salmia.


title: Johan Eberhard von Schantz

text: Turkin sodan päätyttyä von Schantz siirrettiin 1830 "27. meriekipaasiin" ja 1832 "5. meriekipaasiin" jossa hän palveli loggeri "Oranienbaumin" päällikkönä. Vuosina 1833–1838 von Schantz oli Venäjän merivoimien yleisesikunnan päällikön, amiraali, ruhtinas Aleksandr Menšikovin adjutanttina. Hän suoritti 1834–1836 maailmanympäripurjehduksen kuljetusalus "Amerikan" päällikkönä ja löysi matkan aikana Tyyneltä mereltä Schantzin saariksi nimetyn 18 pienen korallisaaren ryhmän joka kuuluu Marshallin saariin. Saaret tunnetaan myös Wotho-atollien nimellä.


title: Johan Eberhard von Schantz

text: 1. luokan kapteeniksi 1838 ylennetty von Schantz komennettiin 1839 valvomaan Venäjän laivastolle tilatun höyryfregatti "Kamtšatkan" rakentamista New Yorkissa. Von Schantz perehtyi samalla Yhdysvalloissa myös höyrylaivojen teknologiaan. Aluksen valmistuttua von Schantz toi sen 1841 Kronstadtiin ja toimi sitten 1842–1847 aluksen päällikkönä. Tänä aikana höyryfregatti Kamtšatka teki useita laivastovierailuita Euroopan satamiin.


title: Johan Eberhard von Schantz

text: Kontra-amiraaliksi ylentämisen jälkeen von Schantz johti vuodesta 1848 itse suunnitelemiensa tykkiveneiden ja kuunarilavettien rakentamista Kronstadtissa. Hän valvoi myös höyryfregatti "Rurikin" rakentamista Turussa 1849–1851. Vielä ennen Krimin sodan puhkeamista von Schantz oli opintomatkalla ulkomailla tutustumassa potkurikäyttöisiin aluksiin ja keväällä 1854 hän johti 40 airoilla soudettavan tykkiveneen rakentamista Porissa, Turussa ja Helsingissä.


title: Johan Eberhard von Schantz

text: Krimin sodan aikana von Schantz palveli Venäjän Itämeren laivastossa. Hän torjui elokuussa 1854 englantilaisten maihinnousuyrityksen Turussa ja toukokuussa 1855 hänestä tuli Itämeren laivaston 1. divisioonan eli "Itämeren eskaaderin" höyrylaivaosaston komentaja. Hänestä tuli samana vuonna myös vara-amiraali. Von Schantz komensi Itämeren eskaaderia vuoteen 1861 saakka. Von Schantzista tuli Itämeren laivaston vanhin lippukomentaja 1860, Venäjän amiraliteettineuvoston jäsen 1863 ja amiraali 1866. Von Schantz julkaisi nimimerkillä "en gammal sjöman" vuosina 1870–1871 kaksi muistelmateosta urastaan Venäjän laivastossa.


title: Johan Eberhard von Schantz

text: Von Schantz oli naimisissa vuodesta 1839 Selma Sofia von Schantzin kanssa. Heillä oli yksi Sofia Oneida Emilia-niminen tytär.


title: Christian Kautz

text: Christian Kautz (23. marraskuuta 1913 – 4. heinäkuuta 1948) oli sveitsiläinen kilpa-autoilija. Hän ajoi Grand Prix -kilpailuja vuosina 1936–1948. Hän ajoi muun muassa Mercedes Benzillä ja Auto Unionilla. Kautz kuoli Bremgartenin radalla Sveitsin Grand Prix'ssa 1948 ajessaan Maseratia.


title: Christian Kautz

text: Kautz oli sveitsiläisen miljonäärin poika.


title: Solikamskin piiri

text: Solikamskin piiri () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 5 421 neliökilometriä. Asukkaita on 17 700 henkeä (vuonna 2009).


title: Solikamskin piiri

text: Solikamskin piiri sijaitsee Permin aluepiirin pohjoisosassa. Pohjoisessa se rajoittuu Tšerdynin ja Krasnovišerskinin piireihin, kaakossa Aleksandrovskin piiriin, etelässä Usoljen piiriin ja Bereznikin kaupunkiin sekä lännessä Permin Komin Kosan piiriin. Noin 80 % pinta-alasta on metsää. Hyötykaivannaisia ovat öljy ja kaliumin suolat. Suurin joki on Kama.


title: Solikamskin piiri

text: Piiriin kuuluu 7 maalaiskuntaa: Basim, Kasib, Krasnyi Bereg, Polovodovo, Rodniki, Tjulkino ja Tohtujevo. Hallinnollinen keskus on Solikamskin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 63.


title: Solikamskin piiri

text: Vuoden 2002 väestönlaskennan mukaan piirin asukkaista 89,8 % on venäläisiä, 1,8 % komipermjakkeja ja 1,6 % ukrainalaisia. Kaupunkiväestöä ei ole.


title: Solikamskin piiri

text: Piirin kautta kulkevat Tšerdyniin ja Krasnovišerskiin johtavat maantiet sekä Solikamskin ja Tšusovoin välinen rautatie. Tärkein elinkeino on maatalous, joka on erikoistunut maidon tuotantoon. Lisäksi harjoitetaan puunhankintaa.


title: Solikamskin piiri

text: Piirissä toimii ammattikoulu, lasten taide- ja musiikkikoulut, kirjastolaitos sekä kulttuuri- ja vapaa-ajankeskuksia. Paikallislehtenä ilmestyy "Solikamski rabotši" (”Solikamskin työläinen”).


title: Solikamskin piiri

text: Seudulla on useita arkeologisia muistomerkkejä. Nähtävyyksiin kuuluvat Gorodištšen, Verh-Borovajan ja Verh-Usolkan kylien kirkot.


title: Faint

text: Faint on kappale Linkin Parkilta. Se on toinen single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 9. kesäkuuta 2003. Faintin musiikkivideon on ohjannut Mark Romanek ja se on kuvattu Los Angelesissa.


title: Faint

text: Kappaleesta on julkaistu kaksi singleä, "Faint 1" ja "Faint 2", jotka erottuvat toisistaan kansivärillä ja kappalelistalla ("Faint 1" on sininen ja "Faint 2" ruskean vihreä). "Faint 1" julkaistiin vain Kanadassa, ja siinä on samat kappaleet, mutta se ei sisällä musiikkivideota. "Faint 2" on annettu Linkin Park Street Teamin jäsenille ja joillekin yhtyeen faniklubin, Linkin Park Undergroundin jäsenille.


title: Faint

text: Kappale sijoittui top 20:een Hot 100 Recurrent Airplay -listalla, ja seuraavalla viikolla se debytoi Billboard Hot 100 -listalla, jossa se oli parhaimmillaan 48:s. "Faint" julkaistiin Australiassa, Euroopassa ja Uudessa-Seelannissa 22. heinäkuuta 2003. Rock Modern Tracks -listalla kappale otti ykkössijan ja Mainstream Rock Tracks -listalla kakkossijan. Britannian singlelistalla kappale oli parhaimmillaan 15:s, Australiassa 25:s, Irlannissa 26:s ja Itävallassa 27:s.


title: Telibussi

text: Telibussi on jäykkäkorinen, kolmiakselinen linja-auto. Takaosan teli mahdollistaa suuremman kantavuuden, ja siksi telibussit ovat tavallisia kaksiakselisia busseja pitempiä, ja niiden matkustajakapasiteetti on suurempi. Telibusseissa on 49–55 istumapaikkaa ja niitä käytetään suurimpien kaupunkien paikallis- ja lähiliikenteessä. Suomessa telibussin enimmäispituus on 15 metriä. Pääkaupunkiseudulle ensimmäiset telibussit hankittiin vuonna 1996 samaan aikaan ensimmäisten matalien nivelbussien kanssa. Telibusseissa voi olla joko jäykkä, itseohjaava tai ohjaava teli.


title: Elma

text: Elma on naisen etunimi, joka on eri maissa syntynyt lyhennelmänä useista eri nimistä tai nimiyhdistelmistä. Näitä ovat olleet esimerkiksi Englannissa Elisabet-Mary, Tanskassa Else-Marie ja Italiassa Guglielma, joka on Vilhelm-nimen italialainen naispuolinen vastine.


title: Elma

text: Suomessa nimi Elma tuli käyttöön 1800-luvun lopulla, mihin luultavasti vaikutti Aleksis Kiven näytelmä "Karkurit" (1867). Siinä esiintyy tämänniminen neito. On arveltu, että Kivi löysi nimen italialaisista lähteistä. Suomessa nimestä tunnetaan myös muunnos Elmi, joka tosin saattaa paikoin olla lyhentymä Elmiinasta. Tällöin se pohjautuisi nimiin Helmiina ja Vilhelmiina.


title: Elma

text: Väestörekisterikeskuksen tietojen mukaan nimi Elma on vuoden 2009 loppuun mennessä annettu 9 921 naiselle ja ainakin yhdelle miehelle. Elmi on puolestaan ollut etunimenä 846 naisella ja noin 40 miehellä.


title: Elma

text: Elman ja Elmin nimipäivä on 12. helmikuuta. Nimi Elma esiintyy sekä suomenkielisessä että suomenruotsalaisessa kalenterissa, Elmi vain suomenkielisessä.


title: Somewhere I Belong

text: Somewhere I Belong on kappale Linkin Parkilta. Se on ensimmäinen single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 18. maaliskuuta 2003. Kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.


title: Somewhere I Belong

text: "Somewhere I Belong" ylsi monilla listoilla 20 parhaan joukkoon.


title: Somewhere I Belong

text: Musiikkivideon on ohjannut tuttuun tapaan yhtyeen jäsen Joe Hahn. Kappaleen musiikkivideo palkittiin Best Rock Video -palkinnolla vuoden 2003 MTV Video Music Awardsissa.


title: Somewhere I Belong

text: Kappale ylsi julkaisuviikollaan top 30:een Hot 100 Airplay -listalla, ja seuraavalla viikolla se debytoi Billboard Hot 100 -listalla, jossa se oli parhaimmillaan 32:s. "Somewhere I Belong" sijoittui Hot 100 -listan 32:nneksi sen 15:llä viikolla ja palasi listalle takaisin 20 viikon jälkeen. Kappale sijoittui top 10:een monilla Billboardin listoilla. Muiden muassa Hot Modern Rock Tracks ja Hot Mainstream Rock Tracks -listoilla se otti kärkipaikan. Kanadassa kappale oli parhaimmillaan kolmas, ja siitä tuli parhaiten sijoittunut kappale Kanadassa.


title: Somewhere I Belong

text: Uudessa-Seelannissa kappale oli #1, Irlannissa #4, Britanniassa #10, Saksassa #12, Norjassa #12, Australiassa #13, Suomessa #14, Italiassa #14, Sveitsissä #15, Itävallassa #16, Hollannissa #16 ja Ruotsissa #19.


title: Unigrafia

text: Unigrafia Oy (aiempi nimi Yliopistopaino) on Helsingissä toimiva graafisen viestinnän palvelutalo. Se tuottaa painopalveluja, asiakirjapalveluja, graafista suunnittelua ja sähköisen viestinnän palveluja korkeakouluille ja niiden opiskelijoille. Unigrafialla on sekä offset- että digitaalipaino ja pikapainoja Helsingin yliopiston kampuksilla.


title: Unigrafia

text: Unigrafian omistaa Helsingin yliopiston rahastot, Aalto-yliopiston säätiö, Haaga-Helia ammattikorkeakoulu ja Taideyliopisto.


title: Unigrafia

text: Unigrafia aloitti toimintansa vuonna 1972 aluksi Monistuspalvelun nimellä. Se perustettiin hoitamaan keskitettyä opetusmonisteiden tuotantoa. Varsinainen painotoiminta alkoi vuonna 1975. Vuonna 1985 nimi muutettiin Yliopistopainoksi. Vuonna 2011 toiminta yhtiöitettiin ja nimeksi tuli Unigrafia Oy.


title: Unigrafia

text: Yliopistopaino oli myös tiedekustantamo vuodesta 1987 vuoteen 2007, jolloin kustannusoikeudet myytiin Gaudeamukselle. Nykyään Unigrafian kirjamyynti toimii kymmenien kustantajien välitysmyyjänä.


title: Wimbledonin tennisturnaus 2002

text: Wimbledonin tennisturnaus 2002 alkoi 24. kesäkuuta ja päättyi 7. heinäkuuta 2002. Kilpailu oli järjestyksessä 116:s. Lleyton Hewitt voitti miesten kaksinpelin. Serena Williams voitti sekä naisten kaksinpelin että naisten nelinpelin. Nelinpelin hän voitti Venus Williamsin kanssa. Miesten nelinpelin voittivat Jonas Björkman ja Todd Woodbridge ja sekanelinpelin Jelena Lihovtseva ja Mahesh Bhupathi.


title: Wimbledonin tennisturnaus 2002

text: Lleyton Hewitt – David Nalbandian 6–1, 6–3, 6–2


title: Wimbledonin tennisturnaus 2002

text: Serena Williams – Venus Williams 7–6(4), 6–3


title: Wimbledonin tennisturnaus 2002

text: Jonas Björkman / Todd Woodbridge – Mark Knowles / Daniel Nestor 6–1, 6–2, 6–7(7), 7–5


title: Wimbledonin tennisturnaus 2002

text: Serena Williams / Venus Williams – Virginia Ruano Pascual / Paola Suárez 6–2, 7–5


title: Wimbledonin tennisturnaus 2002

text: Jelena Lihovtseva / Mahesh Bhupathi – Daniela Hantuchová / Kevin Ullyett 6–2, 1–6, 6–1


title: Usoljen piiri

text: Usoljen piiri () on kunnallinen itsehallintoalue Permin aluepiirissä Venäjällä. Vuonna 1940 perustetun piirin pinta-ala on 4 666 neliökilometriä. Asukkaita on 13 700 henkeä (vuonna 2009).


title: Usoljen piiri

text: Usoljen piiri sijaitsee Permin aluepiirin keskiosassa. Pohjoisessa se rajoittuu Solikamskin, idässä Aleksandrovskin, etelässä Dobrjankan ja Jusvan sekä lännessä Kudymkarin ja Kosan piireihin. Piirin keskellä sijaitsee Bereznikin kaupunkipiirikunta. Pinta-alasta noin 70 % on metsää. Hyötykaivannaisia ovat öljy, kaliumin ja magniumin suolat, kalkkikivi ja keraaminen savi. Kama-joen muodostama Kaman tekojärvi jakaa piirin kahteen osaan.


title: Usoljen piiri

text: Piiriin kuuluu Usoljen kaupunki ja viisi maalaiskuntaa: Berezovka, Orjol, Pyskor, Romanovo ja Troitskoje (keskuspaikka Železnodorožnyi). Hallinnollinen keskus on Usolje. Asutuskeskuksia on yhteensä 76.


title: Usoljen piiri

text: Asukkaista on vuoden 2002 väestönlaskennan mukaan 93,8 % venäläisiä, 1,7 % komipermjakkeja ja 1,4 % tataareja. Kaupunkiväestön osuus on 51,6 %.


title: Usoljen piiri

text: Suurin veronmaksaja on öljynporausta harjoittava Lukoil-Perm. Seudulla on myös metsä-, puunjalostus- ja huonekaluteollisuutta. Maatalous on erikoistunut maidon ja lihan tuotantoon. Myös matkailua on pyritty kehittämään.


title: Usoljen piiri

text: Piirissä toimii lasten taidekoulu, kirjastolaitos, kulttuuri- ja vapaa-ajankeskuksia sekä historiallinen ja rakennustaiteellinen museo. Paikallislehtenä ilmestyy "Usolskaja gazeta" (”Usoljen lehti”).


title: Usoljen piiri

text: Seudulla on useita arkeologisia muistomerkkejä. Nähtävyyksiin kuuluvat maalaiskylien kirkot sekä Usoljen ja Orjolin historialliset rakennukset.


title: Amie Street

text: Amie Street oli vuosina 2006–2010 toiminut indiemusiikkiin keskittynyt verkkokauppa ja verkkoyhteisö. Sivuston perustivat Brownin yliopiston opiskelijat Elliott Breece, Elias Roman ja Joshua Boltuch. Heidän tavoitteenaan oli auttaa riippumattomia ja kehittyviä artisteja markkinoimaan ja myymään musiikkiaan sosiaalisessa ympäristössä.


title: Amie Street

text: Amie Streetissä artistit eivät itse päättäneet levyjensä hintaa, vaan se määräytyi markkinapohjaisesti. Jokaisen kappaleen hinta lähti nollasta ja kasvoi sitä mukaa kun kappaletta ladataan, aina 0,98 dollariin saakka. Levyn hinta muodostui levyllä olevien kappaleiden yhteenlasketusta hinnasta. Artisti sai kaikista yli viiden dollarin yli menevistä tuloista 70 prosenttia.


title: Amie Street

text: Loppuvuodesta 2008 Amie Streetissä oli yli miljoona musiikkikappaletta, ja yritys työllisti 21 henkilöä. Sivustolla oli noin 90 000 käyttäjää kuukaudessa.. Amie Street Inc:n pääkonttori sijaitsi Long Islandilla New Yorkissa.


title: Amie Street

text: Sivusto suljettiin 22. lokakuuta 2010 Amazonin ostettua Amie Streetin.


title: EKE-Yhtiöt

text: EKE-Yhtiöt on suomalainen perheyritys, jonka päätoimialoja ovat rakennussuunnittelu, rakentaminen ja rautatiekuljetukset. EKE keskittyy rakennustoiminnassa kokonaisten pientaloalueiden infrastruktuurien suunnittelemiseen ja rakentamiseen. Yritys on perustettu vuonna 1961.


title: EKE-Yhtiöt

text:
EKE-Yhtiöiden tärkeimmät rakennuskohteet ovat vuonna 2010 Sundsbergin pientaloalue Kirkkonummella
, Majtorpin alue Vantaalla sekä Pulkovon Business Center, Pulkovo Sky Venäjällä .


title: State Route 92 (Kalifornia)

text: State Route 92 on tie Kaliforniassa, Yhdysvalloissa. Se perustettiin vuonna 1964 ja sillä on pituutta 44,690 kilometriä.


title: Days of Thunder – ukkosta radalla

text: Days of Thunder – ukkosta radalla on vuonna 1990 ensi-iltansa saanut yhdysvaltalainen draamaelokuva. Sen on ohjannut Tony Scott ja pääosissa näyttelevät Tom Cruise, Nicole Kidman, Robert Duvall, Randy Quaid, Cary Elwes ja Michael Rooker. Elokuva sijoittuu NASCAR-sarjaan ja siinä esiintyy myös useita oikeita kilpa-ajajia kuten esimerkiksi Rusty Wallace, Neil Bonnett ja Harry Gant. Elokuvan tunnussävelmä on nimeltään "Last Note Of Freedom", ja sen esittää David Coverdale. Tom Cruise tapasi tulevan vaimonsa Nicole Kidmanin tätä elokuvaa tehdessään.


title: Days of Thunder – ukkosta radalla

text: Elokuvan tuotantobudjetti oli noin 70 miljoonaa dollaria ja se tuotti maailmanlaajuisesti noin 158 miljoonaa dollaria. "Days of Thunder" oli ehdolla parhaan äänityksen Oscar-palkinnon saajaksi.


title: Days of Thunder – ukkosta radalla

text: "Video-oppaassa" vuodelta 1994 Esko Rautakorpi sanoo elokuvaa hyvännäköisesi mutta hitaaksi ja antaa sille yhden tähden viidestä, mikä vastaa sanallista arviota ”huono”.


title: Oskar Rancken

text: Johan Oskar Immanuel Rancken (23. tammikuuta 1824 Mietoinen – 30. maaliskuuta 1895 Vaasa) oli suomalainen filosofian tohtori, professori ja lyseon lehtori. Hänet tunnettiin erityisesti Pohjanmaan rannikon ruotsinkielisen kansanperinteen kerääjänä.


title: Oskar Rancken

text: Ranckenin vanhemmat olivat Mietoisten kappalainen Engelbrekt Rancken ja hänen 1. vaimonsa Anna Maria Hirn. Hän kävi Turun lukiota ja pääsi ylioppilaaksi 1840. Rancken valmistui filosofian kandidaatiksi ja maisteriksi 1844 sekä lisensiaatiksi 1850 ja tohtoriksi 1853.


title: Oskar Rancken

text: Rancken toimi Vaasan lukion ja lyseon saksan kielen opettajana vuodesta 1846 ja historian lehtorina 1854–1876 sekä Vaasan lyseon historian ja maantiedon lehtorina 1885–1887. Hän sai professorin arvomimen 1891. Eläkkeelle jäätyään Rancken lahjoitti 1886 suuren kirjakokoelmansa ja yksityisarkistonsa Vaasan lyseolle.


title: Oskar Rancken

text: Rancken julkaisi vuonna 1860 appensa Carl Henrik Aspin historiallisesti merkittävän päiväkirjan.


title: Oskar Rancken

text: Rancken oli naimisissa kaksi kertaa:


title: Tinyurl

text: TinyURL on URL-lyhentäjä eli web-palvelu, jonka tarkoituksena on antaa käyttäjälle lyhyempi muoto URL:stä. Kevin Gilbertson, web-ohjelmoija, aloitti palvelun tammikuussa 2002, jotta hän voisi linkittää suoraan uutisryhmien uutisiin, joiden URL:t olivat usein hyvin pitkiä.


title: Tinyurl

text:
TinyURL:in suosio synnytti ainakin 100 samankaltaista sivustoa, jotka
myös tarjoavat linkkien lyhennystä käyttäjälle.


title: Tinyurl

text: TinyURLin aloitussivulla on kaavake, johon käyttäjät voivat laittaa linkin lyhennystä varten. Jokaista käyttäjän laittamaa URL:ia kohden palvelin lisää uuden aliaksen sen tietokantaan ja palauttaa käyttäjälle uuden lyhyemmän URL:n seuraavalla sivulla. Jos jotain tiettyä URL:ia on aikaisemmin pyydetty, TinyURL palauttaa käyttäjälle jo olemassa olevan lyhennyksen. TinyURL:lla on jo yli 400 miljoonaa URL:ia tietokannassaan.


title: Tinyurl

text: TinyURL:in kotisivuilta on ladattavissa työkalupalkki selaimeen.


title: Tinyurl

text: Lyhyempiä aliaksia URL:lle pidetään hyödyllisinä, koska ne on helpompi kirjoittaa ylös, muistaa tai jakaa eteenpäin. Lisäksi on pienempi todennäköisyys tehdä kirjoitusvirhe ja tarvittaessa lyhentää osoitetta jos viestin pituudessa on rajoituksia. Näin voi olla esimerkiksi foorumeilla tai Twitterissä, jossa viestin maksimipituus on 140 merkkiä.


title: Tinyurl

text: Vuodesta 2008 alkaen TinyURL:in käyttäjien on ollut mahdollista luoda kustomoituja, enemmän merkityksillisiä aliaksia pitkille osoitteille. Tämä tarkoittaa sitä, että käyttäjä voi luoda kuvaavamman lyhenteen.


title: Tinyurl

text: TinyURL on yhdysvalloissa noin 427. vierailluin sivusto. 36.4% TinyURLin vierailijoista on yhdysvaltalaisia. Keskimääräinen vierailuajan kesto on noin puolitoista minuuttia. Keskimäärin noin 6.5% käyttäjistä päätyi TinyURL:iin jonkin hakukoneen kautta.


title: Tinyurl

text: TinyURL:it ovat epäselviä, joten ne salaavat käyttäjältä sen mihin ne johtavat. Niitä voi käyttää ohjaamaan ihmisiä sellaisille sivuistoille, jotka saattavat loukata heitä tai kaataa heidän koneensa käyttäen hyväksi selaimen heikkouksia. Taistellakseen tällaista vastaan, TinyURL loi cookie-pohjaisen preferenssin, joka ohjasi haitallisen sivuston sijaan käyttäjän TinyURL sivustolle, antaen käyttäjälle esikatselun sivustosta, johon kyseinen linkki johtaa. Vuonna 2006 MySpace kielsi TinyURL-linkkien laittamisen sivustolle. Myös suomalainen Irc-galleria on kieltänyt lyhennetyt osoitteet.


title: Tinyurl

text: TinyURL:in metodi lyhentää linkkien pituutta on inspiroinut toimintaa, jota kutsutaan "TinyURL Whacking" nimellä. Periaatteessa tämä on sitä, että käyttäjä yrittää arvata mitä tulee ensimmäisen / jälkeen osoitteeseen.


Hongkongin roomalaiskatolinen hiippakunta on katolisen kirkon hiippakunta Hongkongissa, jonka nykyinen piispa on John Tong Hon. Se on osa Guangzhoun arkkihiippakuntaa. Hiippakuntaan kuuluu 52 seurakuntaa, 40 kirkkoa 30 kappelia ja noin 340 000 jäsentä, mikä on noin 5 % Hongkongin väkiluvusta.


title: Pianokonsertto nro 2 (Tšaikovski)

text: Pjotr Tšaikovski aloitti toisen pianokonserttonsa (G-duuri, op. 44) säveltämisen lokakuussa 1879. Hän olisi toivonut sitä Nikolai Rubinsteinin esitettäväksi. Teos joutui Rubinsteinin kritiikin kohteeksi, kuten oli käynyt ensimmäisenkin konserton kohdalla. Rubinstein syytti piano-osuutta jaksottaiseksi ja katsoi, ettei se ollut riittävän merkittävä orkesteriosuuteen nähtynä.


title: Pianokonsertto nro 2 (Tšaikovski)

text: Rubinsteinin kuoltua äkisti maaliskuussa 1881 Tšaikovski päätti antaa teoksensa esitettäväksi Tanejeville. Tanejev olikin solistina teoksen Venäjän-kantaesityksessä Moskovassa toukokuussa 1882. Esitystä johti Anton Rubinstein. Tätä ennen teos oli jo esitetty New Yorkissa marraskuussa 1881 Theodore Thomasin johdolla Madeline Schillerin toimiessa pianistina.Soolosoittimen, pianon, lisäksi teoksessa käytetään kahta huilua, kahta oboea, kahta klarinettia (B ja A), kahta fagottia, neljää käyrätorvea (F), kahta trumpettia (D), patarumpuja ja jousia. Vaskisoittimista puuttuvat pasuuna ja tuuba.


title: Karl Eugen Grönlund

text: Karl Eugen Grönlund (13. marraskuuta 1831 Helsinki - 18. helmikuuta 1881 Porvoo) oli suomalainen oppikoulun lehtori ja kirjailija.


title: Karl Eugen Grönlund

text: Grönlundin vanhemmat olivat Helsingin kaupunginlääkäri Karl Grönlund ja Beata Karolina Sunn. Hän kävi Helsingin yksityislyseota ja pääsi ylioppilaaksi 1847. Hän valmistui filosofian kandidaatiksi 1851, maisteriksi 1853 sekä lisensiaatiksi ja tohtoriksi 1857. Grönlund toimi Helsingin yläalkeiskoulun vt. latinan kollegana vuodesta 1857 ja vakinaisena kollegana vuodesta 1858. Grönlund oli Porvoon lukion vt. ja myöhemmin vakinainen kreikkalaisen kirjallisuuden lehtori vuodesta 1862.


title: Karl Eugen Grönlund

text: Grönlund oli naimisissa vuodesta 1870 Elina Öhmanin kanssa.


title: Halikon Montola

text: Montola, epävirallisesti "Muntola", on kylä Salossa entisen Halikon kunnassa Jokikaustan alueella. Kylä sijaitsee rantaradan eteläpuolella Jokikaustan tien ja Purilanjoen välissä.


title: Halikon Montola

text: Montolan kyläalue koostuu metsäisistä Myllymäestä, Isosta Riihenmäestä ja Juhenmäestä, sekä Lokkilan- ja Purilanjokiin laskevista peltoalueista. Kylän pohjoisrajana toimiva Lokkilanjoki laskee Purilanjokeen.


title: Halikon Montola

text: Montolassa sijaitsee arvokas esihistoriallinen kalmisto, joka on ajoitettu viikinkiajalle. Arkeologiset kaivaukset osoittavat Montolan olleen vakinaisesti asuttu jo rautakaudella. 1500-luvulle tultaessa Montolan muodosti yksi iso maatila. Kylässä on ollut myös tuulimylly ja muutama torppa. Kylän uudempi rakennuskanta on rakennettu vanhoille niityille Jokikaustan tien länsipuolelle.


title: Anders Johan Hornborg

text: Anders Johan Hornborg (21. joulukuuta 1821 Alastaro – 8. joulukuuta 1883 Porvoo) oli suomalainen Porvoon piispa ja valtiopäivämies.


title: Anders Johan Hornborg

text: Hornborgin vanhemmat olivat Karkun kirkkoherra Anders Johan Hornborg ja Katarina Corpolander. Hän kävi Turun lukiota ja pääsi ylioppilaaksi 1841. Hornborg valmistui filosofian kandidaatiksi ja maisteriksi 1844 sekä teologian kandidaatiksi 1858, teologian lisensiaatiksi 1860 ja tohtoriksi 1863. Hänet vihittiin papiksi 1858.


title: Anders Johan Hornborg

text: Hornborg oli Helsingin yliopiston konsistorin vt. amanuenssina 1844–1845, Turun tuomiokapitulissa amanuenssina 1845–1846 sekä varanotaarina vuodesta 1846. Hän toimi Turun lukion kreikan kielen lehtorina vuodesta 1864 ja hän oli Turun tuomiokapitulin jäsen vuodesta 1865. Hornborg oli sen jälkeen Mikkelin kirkkoherrana 1867–1872. Helsingin kirkkoherraksi hänet valittiin 1872 ja virkaan hän astui 1876. Hornborg oli Porvoon tuomiokapitulin jäsen 1870–1873 ja 1876–1878, lääninrovasti 1873–1876 ja Porvoon tuomiorovasti vuodesta 1877. Hänet valittiin Porvoon hiippakunnan piispaksi 1878.


title: Anders Johan Hornborg

text: Hornborg oli mukana säätyvaltiopäivillä pappissäädyn edustajana 1872, 1877–1878 ja 1882. Hän toimi valtiopäivien puhemiehenä 1882.


title: Anders Johan Hornborg

text: Hornborg oli naimisissa vuodesta 1851 Hilda Augusta Henrika Thomén kanssa. Heidän tyttärensä oli Suomen ensimmäinen naisarkkitehti Signe Hornborg.


title: Tommi Raitolehto

text: Tommi Olavi Raitolehto (s. 16. lokakuuta 1970 Helsinki) on suomalainen näyttelijä. Hän on näytellyt muun muassa elokuvissa "Pelikaanimies" (2004), "Rööperi" (2009) ja "Havukka-ahon ajattelija" (2010) ja televisiosarjassa "Taivaan tulet" (2007–2014).


title: Tommi Raitolehto

text: Raitolehto opiskeli vuosina 1992–1996 Teatterikorkeakoulussa, josta valmistui teatteritaiteen maisteriksi. Vuonna 1997 hänet kiinnitettiin Tampereen Työväen Teatteriin.


title: Tommi Raitolehto

text: Vuonna 2006 Raitolehdolle myönnettiin Eino Salmelaisen säätiön palkinto.


title: Tommi Raitolehto

text: Raitolehden avopuoliso on näyttelijä Karoliina Blackburn. Heillä on yksi lapsi.


title: Montola

text: Montola voi tarkoittaa seuraavia:


Kenraali Pancho & Pojat Pohjoiskalotilla on suomalainen kalastusaiheinen televisiosarja- ja viihdeohjelma, jota on esitetty JIM-kanavalla. Ohjelmassa seurataan kahden helsinkiläisen näyttelijän Tommi Korpelan ja Kari Hietalahden sekä Kenraali Pancho -nimisen koiran eränkäyntiä Pohjoiskalotilla. Heidän tavoitteensa on saada kalaa Jäämerestä, tunturijärvistä, puroista ja koskista.


title: Kenraali Pancho & Pojat Pohjoiskalotilla

text: Sarjan kolmas tuotantokausi kuvattiin Keski-Euroopassa akselilla: Italia-Itävalta-Slovenia-Tanska-Belgia-Ranska-Norja.


text: Sarjasta on saatavilla myös kirja: "Kenraali Pancho ja pojat Pohjoiskalotilla. Suuri kalottikirja" (Helsinki kirjat 2011).


text: Sarjan kolmesta kaudesta on julkaistu myös DVD:t.


title: Vampyyriprinssi

text: Vampyyriprinssi () on Darren Shanin kirjoittaman "Darren Shanin tarina" -nuortensarjan kuudes osa. Se julkaistiin englanniksi 2002 ja suomeksi 2008. Sen suomensi Tanja Falk ja kustansi Tammi.


title: Vampyyriprinssi

text: Darren Shania, vampyyrin oppipoikaa (Crepsleyn oppipoika), uhkaa varma kuolema. Darren on joutunut kovan joen virran vietäväksi. Hänet on leimattu petturiksi, ja vampyyrien klaani jahtaa häntä. Todellinen petturi on kuitenkin tuleva vampyyri prinssi Kurda Smahlt, ja Darren kokee velvollisuudekseen varoittaa veriveljiään oman henkensä uhallakin. Ehtiikö hän ajoissa, vai onko ikivanha vampyyrien suku tuhon oma? Selviääkö hän virran pauloista? Jokeen ei kylläkään kannata hukkua, sillä myytin mukaan virtaavaan veteen kuolevan vampyyrin henki jää ikuisiksi ajoiksi vaeltamaan maan päälle. Eli jokeen hukkuvalla ei ole asiaa paratiisiin.


title: Fight for California

text: Fight for California () on Kalifornian yliopiston virallinen taistelulaulu. Laulun sanoitti vuoden 1909 vuosiluokkalainen Robert N. Fitch. Laulua soitetaan mm. yliopiston urheiluseuran, California Golden Bearsin otteluissa.


title: Fight for California

text:
"Our sturdy Golden Bear"
"Is watching from the skies;"
"Looks down upon our colors fair,"
"And guards us from his lair."
"Our banner gold and blue,"
"The symbol on it too,"
"Means fight! for California,"
"For California through and through!"


title: Fight for California

text:
"Stalwarts girded for the fray"
"Will strive for victory;"
"There all at Mater's feet will lay"
"That brain and brawn will win the day."
"Our mighty sons and true"
"Will strive for us anew."
"And fight! for California,"
"For California through and through!"


title: West Sacramento

text: West Sacramento () on kaupunki Yolon piirikunnassa Kaliforniassa. Kaupunki on kasvanut yhteen Sacramenton kanssa, mutta ne erottaa toisistaan Sacramentojoessa oleva piirikuntaraja. West Sacramento on nopeasti kasvava kaupunki; vuoden 2000 väestönlaskennassa kaupungissa oli 31 615 asukasta, kun taas vuonna 2006 luku oli jo 44 162.


title: Nytt Finskt Lexicon

text: Nytt Finskt Lexicon on Christfried Gananderin kokoama sanakirja. Sen käsikirjoitus valmistui vuonna 1787. Teos on suomalais-ruotsalais-latinalainen sanakirja, jossa on noin 2 900 käsikirjoitussivua ja yli 30 000 sanaa. Se jäi kuitenkin aikanaan painamatta. Ganander poimi teokseensa sanoja järjestelmällisesti kirjallisuudesta ja mukana on myös paljon kansankielisiä sanoja keruupaikkoineen. Sanoista on annettu lisäksi runsaasti käyttöesimerkkejä.


title: Nytt Finskt Lexicon

text: Teos julkaistiin kolmiosaisena näköispainoksena 1930-luvulla. Suomalaisen kirjallisuuden Seura julkaisi siitä vuonna 1997 toimitetun laitoksen, joka pohjautuu alkuperäiskäsikirjoitukseen ja näköispainokseen. Toimitustyön on tehnyt Liisa Nuutinen.


title: Margot Kidder

text:
Margot Ruth Kidder (17. lokakuuta 1948 Yellowknife, Luoteisterritoriot, Kanada – 13. toukokuuta 2018 Montreal) oli kanadalainen näyttelijä. Hänet tunnetaan parhaiten Lois Lanen roolista neljässä "Teräsmies"-elokuvassa (1978, 1980, 1983 ja 1987). Hänen muita elokuviaan ovat muun muassa "Kuolemanhiljaista Belfastissa" (1974), "Luojan tähden, paetkaa!" (1979), "Heartaches" (1981) ja "Death 4 Told" (2004). Kidder on näytellyt myös vierailevissa rooleissa useissa televisiosarjoissa, muun muassa sarjoissa "Kova laki", "L-koodi" ja "Smallville".
Margot Kidder on ollut kolme kertaa naimisissa, mutta liitot ovat päättyneet eroon. Hänellä yksi tytär (s. 1976) ensimmäisestä avioliitostaan Thomas McGuanen kanssa. Kidder oli vuonna 1990 vakavassa auto-onnettomuudessa, jonka jälkeen hän ei pystynyt työskentelemään kahteen vuoteen.


title: Yhdysvallat talviolympialaisissa 2010

text: Yhdysvallat osallistui vuoden 2010 talviolympialaisiin 216 urheilijan (123 miestä ja 93 naista) joukkueella. Lippua avajaisissa kantoi Mark Grimmette ja päättäjäisissä Bill Demong.


title: Yhdysvallat talviolympialaisissa 2010

text:
Miesten joukkue
Naisten joukkue
Miesten joukkue


title: Yhdysvallat talviolympialaisissa 2010

text:
Naisten joukkue
Miesten joukkue


title: Yhdysvallat talviolympialaisissa 2010

text: Naisten joukkue


title: Yhdysvallat talviolympialaisissa 2010

text:
Kahden hengen kelkkailu
Miesten joukkue


title: Walter Frederick Morrison

text: Walter Frederick Morrison (23. tammikuuta 1920 Richfield, Utah – 9. helmikuuta 2010) oli yhdysvaltalainen keksijä, joka jäi parhaiten yleisön mieleen nykyaikaisen frisbeen kehittäjänä.


title: Walter Frederick Morrison

text: Toiseen maailmansotaan osallistunut Morrison toimi lentäjänä Italiassa, kunnes hänen koneensa ammuttiin alas. Morrison oli sotavankina 48 päivää ennen kuin vapautettiin. Palattuaan kotimaahansa hän aloitti frisbeen kehittelyn vuonna 1948. Aluksi keksintö tunnettiin nimellä "Pluto Platter" kunnes Morrison myi sen tuotanto- ja valmistusoikeudet Wham-O leluyhtiölle vuonna 1957. Tuote nimettiin nykyiseksi "Frisbeeksi" ja siitä tuli kansainvälinen menestys.


title: Walter Frederick Morrison

text: Morrisonin pojat vahvistivat uutistoimisto AP:lle isänsä kuolleen vanhuuteen ja sairastaneen sitä ennen syöpää.


title: Juancho E. Yrausquinin lentoasema

text:
Juancho E. Yrausquin on liikennelentokenttä Saban saarella, Alankomaiden Antilleilla Karibianmerellä. Lentokentällä on yksi kiitotie, maailman lyhin liikennelentokoneiden käytössä oleva kiitotie. Sen pituus on 396 metriä. Saballe lentää vain yksi lentoyhtiö, Windward Airlines, säännöllisiä reittilentoja lähisaarilta. Lentoja tehdään mm. St. Maartenilta ja St. Eustatiukselta. Winair käyttää lentoihinsa De Havilland DHC-6-300 -potkurikonetta. Kone on erikoistunut STOL-, eli lyhyen kiitotien lskuihin ja -lentoihin hyvien lento-ominaisuuksiensa vuoksi.
Kentällä ei ole tapahtunut yhtäkään lentoturmaa erittäin taitavien lentäjien ja vaativan koulutuksen takia. Lentokenttä sijaitsee kallioisella rannalla ja on myös siksi erittäin vaativa laskeutumiskohde.


title: Astron

text: Astron oli neuvostoliittolainen avaruusalus, joka laukaistiin 23. maaliskuuta 1983 Proton-kantoraketilla.


title: Astron

text: Avaruusalus perustui Venera-luotaimeen ja sen toiminta-aika oli kuusi vuotta. Se oli aikanaan suurin ultraviolettiastronomian avaruusteleskooppi.


title: Astron

text: Astronin tiedejohtaja oli akateemikko Aleksandr Bojartšuk Avaruusaluksen tieteelliset laitteet toteutti Krimin astrofysiikan observatorio ja avaruusaluksen NPO Lavotškin.


title: Enzo Dara

text: Enzo Dara (13. lokakuuta 1938 Mantova – 25. elokuuta 2017 Mantova) oli italialainen basso. Hän opiskeli Mantovassa Bruno Suttin johdolla ja teki oopperadebyyttinsä vuonna 1960 Collinen roolissa "La bohèmessa". Allmusic.comin mukaan hän saavutti ihailua varsinkin Rossini-tulkinnoillaan. La Scalan -debyyttinsä hän teki vuonna 1968 Don Bartolon roolissa "Sevillan parturissa", samoin Metropolitan-oopperan-debyyttinsä 1982 ja Covent Garden -debyyttinsä kolme vuotta myöhemmin.


title: Bình Định

text: Bình Định on maakunta Vietnamin Nam Trung Bộn alueella. Sen pääkaupunki on Quy Nhơn.


title: Bình Định

text: Bình Địnhin luonnonvaroja ovat metsät, marmori ja muut teollisuusmineraalit sekä kultakaivokset.


title: Bình Định

text: Maakunan halki kulkee valtatie 1 ja rautatie etelästä pohjoiseen. Phu Catin lentoasema sijaitsee 30 km Quy Nhơnista pohjoiseen. Quy Nhơnin satama on yksi Vietnamin suurimmista.


title: Bình Định

text: Itsepuolustuslaji Võ Bình Định on kehitetty tässä maakunnassa, ja muutkin perinteiset kamppailulajit ovat suosittuja.


title: Darren Helm

text: Darren Helm (s. 21. tammikuuta 1987 St. Andrews, Manitoba) on kanadalainen jääkiekkoilija, Stanley Cup -voittaja sekä nuorten maailmanmestari. Hän edustaa tällä hetkellä NHL-joukkue Detroit Red Wingsiä. Helmin vahvuutena pidetään syöttötaitoa ja luistelunopeutta.


title: Darren Helm

text: Helm aloitti junioriuransa Selkirk Fishermenin riveissä Keystone Junior Hockey Leaguessa Kanadassa. Hän voitti liigan pistepörssin kaudella 2003–04 merkkauttamalla 73 pistettä 34 ottelussa ja voitti Fishermenin kanssa liigan mestaruuden. Hän pelasi myös kyseisellä kaudella kuusi ottelua Selkirk Steelersin riveissä A-junioreissa Manitoba Junior Hockey Leaguessa.


title: Darren Helm

text: Kaudella 2004–05 Helm siirtyi Medicine Hat Tigersin riveihin Western Hockey Leagueen. Tuloskaskaudellaan WHL:ssä Helm keräsi 24 pistettä 72 runkosarjaottelussa sekä kaksi maalia ja kuusi syöttöpistettä 13 pudotuspeliottelussa. Kauden päätteeksi Detroit Red Wings varasi Helmin neljännellä kierroksella (132. vuoro) vuoden . Toisella WHL-kaudellaan Helm keräsi 79 pistettä 70 ottelussa Tigersin voittaessa liigan runkosarjan. Joukkue kuitenkin putosi pudotuspeleissä semifinaalivaiheessa. 27. syyskuuta 2006 Helm teki kolmivuotisen sopimuksen Detroit Red Wingsin kanssa. Hän kuitenkin palasi Tigersiin vielä kaudeksi 2006–07 ja johti joukkueen Western Hockey Leaguen mestaruuteen.


title: Darren Helm

text: Kaudella 2007–08 Helm aloitti ammattilaisuransa Detroit Red Wingsin organisaatiossa. Helm pelasi alkukauden Red Wingsin farmijoukkueessa Grand Rapids Griffinsissä. Hän keräsi 67 AHL-ottelussa 31 pistettä. Kauden loppupuolella Detroit kutsui Helmin ylös ja hän pelasi ensimmäisen NHL-ottelunsa 13. maaliskuuta 2008. Helm jatkoi Red Wingsissä nelosketjun keskushyökkääjänä pudotuspeleihin asti ja teki ensimmäisen NHL-maalinsa toisessa konferenssifinaaliottelussa Dallas Starsia vastaan 10. toukokuuta 2008. Helm merkkautti pudotuspeleissä kaksi maalia ja kaksi syöttöpistettä ja oli mukana voittamassa Stanley Cupia Red Wingsin kanssa.


title: Darren Helm

text:
Hyvästä loppukaudesta huolimatta Helm palasi kaudella 2008–09 16 NHL-ottelun jälkeen takaisin AHL:ään. Hänet kuitenkin kutsuttiin jälleen ylös kauden 2009 pudotuspelien alkaessa. Seitsemännessä konferenssivälieräottelussa Anaheim Ducksia vastaan Helm teki elintärkeän 2–0 läpiajomaalin. Red Wings voitti ottelun ja eteni konferenssifinaaleihin Chicago Blackhawksia vastaan. Viidennessä ottelussa Blackhawksia vastaan Helm teki ratkaisevan jatkoaikamaalin ja Red Wings eteni Stanley Cup -finaaleihin.
Tämän maalin ansiosta Helmistä tuli NHL:n historian ensimmäinen pelaaja, joka on tehnyt viisi maalia pudotuspeleissä ennen yhtäkään runkosarjamaalia. Tämän jälkeen Helm paransi ennätystään vielä kuuteen maaliin. Red Wings hävisi finaaleissa Pittsburgh Penguinsille seitsemän ottelun sarjassa.


title: Darren Helm

text: Helm pelasi vuoden 2007 nuorten maailmanmestaruuskilpailuissa pelaten kakkos- ja kolmosketjuissa ja voitti Kanadan kanssa maan kolmannen perättäisen nuorten maailmanmestaruuden.


title: Blue Valentine

text: Blue Valentine on yhdysvaltalaisen laulaja-lauluntekijä Tom Waitsin kuudes studiolevy vuodelta 1978. Levyn on julkaissut Asylum Records sarjanumerolla 6E-162 ja sen on tuottanut ja äänittänyt Bones Howe yhtiölle B.H. Production. Äänityksessä ovat avustaneet Geoff Howe ja Ralph Osborne. Masternauhan on valmistanut Terry Dunavan Elektra Sound Recorders -studiolla Hollywoodissa, Kaliforniassa. Äänitys on tehty Hollywoodissa, Kaliforniassa Filmways/Heider Recording -studiolla heinäkuun 24. ja 25. sekä elokuun 10., 17., 23., ja 26. päivä vuonna 1978.


title: Blue Valentine

text: Levyn ulkoasun on suunnitellut Ron Coro ja valokuvat on ottanut Elliot Gilbert. Levyn kappaleet ovat Tom Waitsin tekemiä ja niiden julkaisija on Fifth Floor Music, Inc. (ASCAP) paitsi että kappaleen "Somewhere" ovat kirjoittaneet Stephen Sondheim ja Leonard Bernstein ja sen julkaisijat ovat G. Schirmer, Inc. ja Chappell & Co., Inc. (ASCAP).


title: Blue Valentine

text: Henkilökohtaisissa kiitoksissa on lisäksi mainittu Chuck E. Weiss, Louis Lista, Dee Barnett, Diane Quinn ja Mary Simon.


title: Blue Valentine

text: Bob Alcivar on toiminut kappaleella "Kentucky Avenue" orkesterin sovittajana ja johtajana.


title: Axel Rudi Pell

text: Axel Rudi Pell (s. 27. kesäkuuta 1960 Wattenscheid, Bochum, Saksa) on saksalainen kitaristi. Hän aloitti uransa Steeler-yhtyeessä 1984. Vuonna 1989 Axel aloitti soolouran.


title: Axel Rudi Pell

text: Pell käyttää muun muassa Marshallin, ENGL:n ja Peaveyn vahvistimia; sekä Fender Stratocaster -kitaroita joissa on DiMarzion HS-3 -stack-humbucker -mikrofonit. Samanlaiset joita Yngwie Malmsteen käytti uransa alkuaikoina, ennen siirtymistä Seymour Duncanin mikrofoneihin.


title: Viittomakielen päivä

text: Viittomakielen päivä on vuosittain helmikuussa vietettävä päivä. Sen viettämisestä päätti Kuurojen Liitton liittokokous vuoden 2009 kokouksessa. Päivä on tarkoitettu Suomen kuurojen äidinkielten, suomalaisen ja suomenruotsalaisen viittomakielen juhlapäiväksi. Viittomakielen päivää vietetään 12. helmikuuta, kuurojenopetuksen isän Carl Oscar Malmin syntymäpäivänä.


title: Viittomakielen päivä

text: Ensimmäistä viittomakielen päivää juhlittiin 12. helmikuuta 2010.


title: Viittomakielen päivä

text: Viittomakielen päivänä luovutetaan Vuoden viittomakieliteko -tunnustuspalkinto. Palkinnon ovat saaneet:


title: Viittomakielen päivä

text: 2009: kansanedustaja Erkki Virtanen, 2010: Rikalan perhe, 2011: Kirkkohallituksen viittomakielen kääntäjät, Tarja Sandholm ja Tomas Uusimäki, 2012: Suomen kansallisooppera, 2013: lapsiasiavaltuutettu Maria Kaisa Aula, 2014: kansanedustaja Mikaela Nylander, 2015: ihmisoikeusaktivisti Katja Merentie, 2016: Yleisradio Oy.


title: Viittomakielen päivä

text: Vuonna 2015 Helsingin kaupunki päätti hyväksyä valtuustoaloitteen Viittomakielen päivän liputuksesta.


title: Hevostalli.net

text: Hevostalli.net on suomalainen hevosaiheinen verkkosivusto, joka aloitti toimintansa vuonna 1999. Sivuston suosituin palvelu on useisiin eri alueisiin jaettu foorumi. Foorumin alueista aktiivisin on Seniorit, johon kirjoitetaan päivittäin useita tuhansia viestejä. Hevostalli.net erottui muista foorumeista siten, että sinne ei ole voinut rekisteröityä vaan nimimerkki kirjoitetaan viestin yhteydessä ja se on vaihdettavissa jokaisella viestikerralla. Foorumilla ei myöskään ole yleisiä käyttäytymissääntöjä. Sivuston yleisissä kysymyksissä oli kuitenkin linjattu käyttäjien väliset sisäpiirikeskustelut kielletyiksi. Keskustelujen asiallisuuden ylläpito perustui nopeaan jäkimoderaatioon.


title: Yhdysvaltain avoin tennisturnaus 1999

text: Yhdysvaltain avoin tennisturnaus 1999 alkoi 30. elokuuta ja päättyi 12. syyskuuta 1999. Miesten turnauksen ykkössijoitettu Pete Sampras joutui vetäytymään selkävaivojen takia. Andre Agassi voitti miesten kaksinpelin. Serena Williams voitti naisten kaksinpelin ja saavutti samalla ensimmäisen kaksinpelin Grand Slam -voittonsa. Sébastien Lareau ja Alex O'Brien voittivat miesten nelinpelin ja Serena ja Venus Williams naisten nelinpelin. Sekanelinpelin voittivat Ai Sugiyama ja Mahesh Bhupathi.


title: Yhdysvaltain avoin tennisturnaus 1999

text: Andre Agassi – Todd Martin 6–4, 6–7, 6–7, 6–3, 6–2


title: Yhdysvaltain avoin tennisturnaus 1999

text: Serena Williams – Martina Hingis 6–3, 7–6


title: Yhdysvaltain avoin tennisturnaus 1999

text: Sébastien Lareau / Alex O'Brien – Mahesh Bhupathi / Leander Paes 7–6, 6–4


title: Yhdysvaltain avoin tennisturnaus 1999

text: Serena Williams / Venus Williams – Chanda Rubin / Sandrine Testud 4–6, 6–1, 6–4


title: Yhdysvaltain avoin tennisturnaus 1999

text: Ai Sugiyama / Mahesh Bhupathi – Kimberly Po / Donald Johnson 6–4, 6–4


title: Royal Rumble (2010)

text: Royal Rumble (2010) oli kahdeskymmeneskolmas vuosittainen Royal Rumble, mikä järjestettiin 31. tammikuuta 2010. Philip Arenalla Atlanta, Georgiassa. Tapahtumassa pidettiin kuusi ottelua. Katsojia paikan päällä oli 16 697. Pay-per-viewin päänumero on vuosittainen Royal Rumble matsi. Royal Rumble matsiin osallistuu 30 painijaa ja ottelu päättyy, kun 29 muuta painijaa on eliminoitu heittäen köysien yli lattiiaan. Molempien jalkojen on koskettava lattiaan, jotta eliminoituisi. Voittaja ansaitsee World Heavyweight Championship tai WWE Championship matsin, joka käydään WrestleMania XXVI:ssä. Royal Rumble PPV:tä on järjestetty vuodesta 1988 lähtien.


title: Royal Rumble (2010)

text: 15. joulukuuta, 2009, ECW'ssä, toimitusjohtaja, Tiffany ilmoitti, että ECW brändi pitää kilpailun nimeltä "ECW Homecoming", minkä voittaja saa mahdollisuuden haastaa ECW mestarin Christianin Royal Rumblessa. Kilpailuun osallistui entisiä ja nykyisiä ECW'n supertähtiä. Ensimmäinen erä koostui kahdeksasta standardi ootelusta. Otteluiden voittajat etenisi sitten "Homecoming Finaleen" 12. tammikuuta ECW'ss, missä he taistelisivat battle royal ottelussa, missä selviäisi koko kilpailun voittaja. Kaksi ensimmäistä karsintaottelua oli 15. joulukuuta, missä Ezekiel Jackson voitti Vladimir Kozlovin ja Kane voitti Zack Ryderin. 22. joulukuuta, 2009 ECW'ssä, Yoshi Tatsu voitti Jack Swaggerin ja Vance Archer voitti Goldustin. 29. joulukuuta ECW'ssä, Matt Hardy voitti Finlayn ja Evan Bourne voitti Mike Knoxin. Kaksi viimeistä paikkaa saivat CM Punk ja Shelton Benjamin voittaen Mark Henryn ja Chavo Guerreron 5. tammikuuta, 2010 ECW'ssä. "Homecoming Finalen" voitti Ezekiel Jackson, joka voitti viimeisenä eliminoiden Kanen ja sai oikeuden haastaa Christianin ECW -mestaruudesta Royal Rumblessa.


title: Royal Rumble (2010)

text: 31. joulukuuta, 2009, WWE:n virallisilla sivuilla ilmoitettiin, että The Undertaker puolustaisi World Heavyweight -mestaruutta Royal Rumblessa "Beat the Clock Sprint" voittajaa vastaan. 1. tammikuuta, 2010 SmackDownissa, pidettiin kilpailuun liittyviä otteluita neljä, mihin osallistuivat CM Punk, Kane, Rey Mysterio, Chris Jericho, R-Truth, Batista, Dolph Ziggler ja Matt Hardy. CM Punk voitti Matt Hardyn ajalla 7:20. Kane ja Ziggler eliminoituivat haasteesta, kun aika loppui. Myöhemmin, Jericho hävisi Mysteriolle ajalla 7:19, mikä oli sekuntin parempi kuin Punkilla. Viimeinen karsinta ottelu oli Batistan ja R-Truthin välillä, mikä päättyi tasapeliin, Mysterio sekaannuttua otteluun. Vaikka Mysterio voitti "aika haasteen", SmackDownin konsultti, Vickie Guerrero ilmoitti uusintottelun Mysterion ja Batistan välille, minkä voittajasta tulisi #1 haastaja World Heavyweight -mestaruudesta. UUsintaottelu kuitenkin päättyi ei-tulokseen ja heidän välilleen iloitettiin vielä toinen uusintaottelu, mikä oli tälläkertaa steel cage ottelu. Mysterio voitti Batistan steel cage ottelussa ja sai oikeuden haastaa The Undertaker World Heavyweight -mestaruudesta Royal Rumblessa.


title: Royal Rumble (2010)

text: RAW'sta päätapahtuma määrättiin 11.tammikuuta, 2010, missä Mike Tyson ilmoitti, että Triple Threat ottelun voittaja saisi oikeuden haastaa WWE mestarin Sheamusin Royal Rumblessa. Otteluun osallistuivat Randy Orton, John Cena ja Kofi Kingston. Orton voitti Triple Threat ottelun Legacyn avulla, jotka pieksivät Cenan ja Kingstonin Ortonin puolesta.


title: Nodar Kumaritašvili

text: Nodar Kumaritašvili (; lausutaan [nɔdɑr kʰumɑritʼɑʃvili]; 25. marraskuuta 1988 Bordžomi, Georgian SNT, Neuvostoliitto – 12. helmikuuta 2010 Whistler, Brittiläinen Kolumbia, Kanada) oli georgialainen ohjaskelkkailija, joka kuoli tapaturmaisesti Vancouverin talviolympialaisten harjoituksissa. Kumaritašvili on neljäs urheilija, joka on saanut surmansa talviolympialaisissa. Muut ovat brittiläinen kelkkailija Kazimierz Kay-Skrzypeski, australialainen syöksylaskija Ross Milne (molemmat Innsbruckissa 1964) ja sveitsiläinen nopeuslaskija Nicolas Bochatay (Albertvillessa 1992). Kumaritašvili on myös kuudes urheilija, joka on saanut surmansa kaiken kaikkiaan olympialaisissa.


title: Nodar Kumaritašvili

text: Nodar Kumaritašvili syntyi 25. marraskuuta 1988 Bordžomissa, silloisessa Georgian sosialistisessa liittotasavallassa, Neuvostoliitossa. Hän varttui alueella, jossa oli paljon laskettelumäkiä, ja hän nautti erilaisista talviurheilulajeista. Itse kelkkailun hän aloitti 13-vuotiaana. Kumaritašvili osallistui ensimmäisen kerran ohjaskelkkailun maailmancupiin kaudella 2008–2009. Kauden lopputuloksissa hän sijoittui 55:nneksi 62:sta osallistujasta. Kaudella 2009–2010 Kumaritašvili oli maailmancupissa 44. Kausi jäi hänen viimeisekseen.


title: Nodar Kumaritašvili

text: Hänen isänsä David Kumaritašvili on entinen kelkkailija. Nodarin isän serkku Felix Kumaritašvili on puolestaan Georgian kelkkailujärjestön johtaja.


title: Nodar Kumaritašvili

text: Kelkkailuharjoitusten lisäksi Kumaritašvili valmistui Georgian teknillisestä yliopistosta, jossa hän suoritti kandidaattitutkinnon vuonna 2009. Kumaritašvili oli myös Georgian patriarkaatin harras jäsen. Hän muun muassa rukoili ennen lähtöä talviolympialaisiin.


title: Nodar Kumaritašvili

text: Kumaritašvili oli kelkkaillut kilpaa vuodesta 2008 ja hän asui tuohon aikaan Bakurianissa, Georgiassa.


title: Nodar Kumaritašvili

text:
Kumaritašvili laski olympialaisten toisissa harjoituksissa radan viimeiseen jyrkästi oikeaan kaartuvaan mutkaan liian leveällä linjalla ja osui mutkan ylälaitaan, minkä seurauksena hän törmäsi mutkan jälkeisen suoran oikeaan laitaan ja lensi yli toisen puolen matalan laidan. Hän osui radan teräksisiin rakennepaaluihin ja jäi lopuksi makaamaan maahan. Vauhtia koko tilanteessa oli 143,6 km/h. Häntä yritettiin elvyttää välittömästi paikan päällä, mutta matkalla sairaalaan hänet todettiin kuolleeksi.
Radan turvallisuutta oli epäilty jo ennen kisojen alkua. Jotkut olivat nimittäneet ulosajomutkaa "Kuoleman mutkaksi".


title: Albert Herring

text: Albert Herring on Benjamin Brittenin säveltämä kolminäytöksinen koominen ooppera. Sen libreton on kirjoittanut Eric Crozier Guy de Maupassantin novellin "Le Rosier de Madame Husson" pohjalta. Teos sai ensiesityksensä 20. heinäkuuta 1947 Glyndebournessa säveltäjän itse johtaessa The English Opera Groupia. Ooppera kestää noin kaksi ja puoli tuntia. Sen orkesterina on 12 soittajan kamariorkesteri, johon kuuluu huilu (myös alttohuilu ja piccolo), oboe, klarinetti (myös bassoklarinetti), fagotti, käyrätorvi, kaksi viulua, alttoviulu, sello, kontrabasso, harppu ja lyömäsoittaja. Lisäksi piano säestää resitatiivit.


title: Albert Herring

text: Vantaan ooppera esitti teosta 1990-luvun lopulla Kari Heiskasen ohjauksena nimellä "Albert Silli". Suomen Kansallisooppera toi "Albert Herringin" viimeksi näyttämölle vuonna 2010 Pertti Sveholmin ohjaamana. Se on esittänyt teosta myös vuosina 1960–1961 ja 1984–1986.Teoksen tapahtumat sijoittuvat kuvitteelliseen Loxfordin kaupunkiin East Suffolkin kreivikunnassa huhti-toukokuussa vuonna 1900. Kaupungin silmäätekevät ja moraalinvartijat kokoontuvat Lady Billowsin luo valitsemaan jokakeväistä Kevään impeä. Käy ilmi, että kaikki seudun nuoret neidot ovat tehtävään käytökseltään sopimattomia, ja hätäratkaisuksi keksitään vihanneskauppiaan ujo poika Albert Herring, jota pidetään kilttinä mutta hieman yksinkertaisena. Albertin kunniaksi järjestetään juhlat. Siellä hän maistaa ensi kerran rommia, jota nuoret rakastavaiset Sid ja Nancy ovat piloillaan sujauttaneet hänen juomaansa. Humaltunut Albert päättää lähteä juhlien jälkeen omille teilleen ja tuhlaa suuren osan saamistaan palkintorahoista juopotteluun ja muihin paheisiin. Koko kaupunki etsii Albertia luullen hänen joutuneen jonkin rikoksen tai onnettomuuden uhriksi, ja närkästys on suuri, kun Albert vihdoin palaa harharetkiltään. Albert itse ja muut nuoret ovat riemuissaan, kun hän on aikuistunut ja päässyt vapaaksi äitinsä talutusnuorasta.


title: Juha Luhtanen

text: Juha Jaakko Luhtanen (s. 12. joulukuuta 1969 Lahti) on suomalainen entinen koripalloilija.


title: Juha Luhtanen

text: Luhtanen edusti Suomen koripallomaajoukkuetta Ateenan EM-kisoissa 1995. Hänet valittiin kaudella 1999–2000 SM-finaalien parhaaksi pelaajaksi.


title: Olympiakos SC

text: Olympiakos SC on kreikkalainen lentopalloseura ja osa Olympiakos CFP urheiluseuraa. Seura on perustettu vuonna 1926. Olympiakos on koko Kreikan menestynein seura kautta aikain, myös kansainvälisesti mitattuna. Toinen ateenalainen seura Panathinaikos VC on Olympiakoksen suurin kilpailija Kreikassa samoin kuin muissakin lajeissa kuten jalkapallossa ja koripallossa. Olympiakos on arvostettu yhdeksi Euroopan huippuseuraksi. Olympiakos on voittanut 28 kertaa Kreikan liigan ja 16 kertaa cupin. Se on myös ainoa kreikkalainen seura, joka on onnistunut voittamaan kansainvälisen turnauksen, minkä se on tehnyt kahdesti voittamalla Euroopan Cup-voittajien cupin vuosina 1996 ja 2005.


title: Jantar

text: Jantar () oli neuvostoliittolainen vakoilusatelliittien perhe, jonka käyttö alkoi 1970-luvulla. Sen satelliitit kuvasivat strategisesti kiinnostavia kohteita ja palauttivat filmit kapseleissa takaisin maanpinnalle. Venäjä jatkaa näiden satelliittien käyttöä 2010-luvulla.


title: Jantar

text: Jantar-satelliittiohjelma korvasi Neuvostoliiton Zenit-vakoilusatelliitit. Yhdysvalloissa ne luokiteltiin neljännen sukupolven vakoilusatelliiteiksi.


title: Jantar

text: Jantarit aloitti Jantar 2K -tyypin satelliitit. Ne olivat varustetut ohjausmoottorein, joiden avulla satelliitin rataa kyettiin muuttamaan, jotta kuvatietoa saataisiin mahdollisimman laajasti strategisesti mielenkiintoisista kohteista. Tähän satelliittiin kuului myös isompi paluukapseli, jonka mukana pudotettiin maanpinnalle kamera filmeineen. Lisäksi satelliitissa oli pienempiä kapseleita pelkkien filmien lähettämiseen maanpinnalle. Jantar 2K -satelliitin toiminta-aika oli 30 päivää.


title: Jantar

text: Tämän satelliittityypin suunnittelutyö aloitettiin vuonna 1967 ja valmistus vuonna 1970. Ensimmäinen laukaisuyritys tehtiin Plesetskin kosmodromilta 23. maaliskuuta 1974. Laukaisu epäonnistui. Ensimmäinen avaruudessa toiminut Jantar-satelliitti oli Kosmos 697, joka laukaistiin Plesetskistä 13. joulukuuta 1974. Tämä satelliitti oli toiminnassa 12 päivän ajan, jonka jälkeen sen filmimateriaali palautui maanpinnalle. Satelliittien suuret valmistussarjat johtuivat niiden lyhyestä toiminta-ajasta - filmimäärä rajoitti niiden käyttöaikaa. Satelliittien kamerat palautettiin maahan paluukapseleissa ja niitä käytettiin useilla lennoilla.


title: Jantar

text: Jantar 2K -satelliitteja laukaistiin avaruuteen aina vuoteen 1983 saakka. Niistä viimeinen oli Kosmos 1471, joka laukaistiin Plesetskin kosmodromilta 28. kesäkuuta 1983. Tämä satelliitti otti valokuvia tiedustelukäyttöön 30 päivän ajan.


title: Jantar

text: Jantar-3KF on vuonna 1969 tehty tutkielma kehitetystä versiosta. Tätä suunnitelmaa ei viety edes prototyyppituotantoon.


title: Jantar

text: Tämä versio, Jantar-4K2 kehitysversioineen, perustuu Jantar-4K1:n satelliittirunkoon. Se voidaan laukaista Sojuz-U -, Angara- ja Zenit-2 -kantoraketeilla, mutta laukaisuihin on käytetty yksinomaan Sojuz-U -kantoraketteja. Laukaisupaikkana käytetään Venäjän Plesetskin avaruuskeskusta ja satelliitit laukaistaan 170 - 370 km korkeuteen radalle, jonka inklinaatio on 62,8 - 67,2 astetta. Satelliitin kamera kuvaa maanpinnan kohteita. Kuvien erottelukyky on tiettävästi 30 cm luokkaa. Kobalt-M -satelliitin mukana on kaksi filmikapselia, jotka pudotetaan maanpinnalle toimintajakson päätyttyä. Satelliitin toiminta-aika on tyypillisesti 120 päivää. Kobalt-M -satelliitit ovat tiettävästi viimeisiä sotilaallisia satelliitteja, jotka palauttavat kuvamateriaalian kapseleissa maanpinnalle.


title: Jantar

text: Eneimmäinen Kobalt-M -luokan tiedustelusatelliitti laukaistiin avaruuteen syyskuun 24. päivänä vuonna 2004. Se sai nimen Kosmos 2410. Tämän jälkeen avaruuteen on laukaistu viisi muuta Kobalt-M -luokan satelliittia, joista viimeisin Kosmos 2462 laukaistiin huhtikuun 16. päivänä vuonna 2010.


title: Ngô Quyên

text: Ngô Quyên (noin 897-944) oli vietnamilainen kenraali, joka voitti kiinalaiset vuonna 938 Bạch Đằngin taistelussa, joka lopetti kiinalaisten lähes tuhat vuotta jatkuneen vallan Vietnamissa. Hän perusti Vietnamin ensimmäisen keisarikunnan, antoi sille nimen Đại Việt ja siirsi pääkaupungin Co Loaan. Hänen jälkeensä maata hallitsivat keskenään kilpailevat lääninherrat.


title: Prinsessapäiväkirjat (elokuva)

text: Prinsessapäiväkirjat on vuonna 2001 ensi-iltansa saanut nuorille suunnattu komediaelokuva, joka pohjautuu löyhästi Meg Cabotin nuortenkirjasarjaan Prinsessapäiväkirjat. Anne Hathaway esittää 15-vuotiasta Mia Thermopolista, joka saa eräänä päivänä tietää olevansa kuvitteellisen Genovian suuriruhtinassuvun prinsessa ja kruununperillinen.


title: Prinsessapäiväkirjat (elokuva)

text: Mia Thermopolis (Anne Hathaway) on 15-vuotias yksityislukion ekaluokkalainen, joka asuu yhdessä äitinsä Helen Thermopolisin (Caroline Gooddall) ja kissansa Läski-Lassin kanssa asuntokäyttöön remontoidussa vanhassa palolaitoksessa San Franciscossa. Mian isä, Philippe Thermopolis (joka on eronnut Mian äidistä vuosia sitten, mutta pitänyt silti yhteyttä tyttäreensä), on kuollut pari kuukautta aiemmin autokolarissa. Vaikka Mia on aivan keskiverto oppilas, hän on melkoisen epäsuosittu. Siitä huolimatta hänellä on kaksi ystävää: Lilly Moscovitz (Heather Matarazzo) ja Lillyn veli Michael Moscovitz (Robert Schwartzman).


title: Prinsessapäiväkirjat (elokuva)

text: Hiukan ennen Mian 16-vuotissyntymäpäivää Mialle kerrotaan, että hänen eräässä pienessä eurooppalaisessa Genovia-nimisessä valtiossa asuva isänäitinsä on tulossa vierailulle. Genovian suurlähetystössä Mia tapaa isoäitinsä Clarisse Renaldon (Julie Andrews) ensimmäistä kertaa elämässään. Clarisse kertoo halunneensa tavata pojatyttärensä sen vuoksi, että hänellä on paraikaa käsissään hyvin suuri ongelma. Mia saa kuulla, että hänen isänsä oli Genovian kruununprinssi ja että tämän kuoleman johdosta Miasta on tullut Genovian valtaistuimen ainoa perijä. Mia järkyttyy saadessaan tietää olevansa prinsessa, ja ensi alkuun hän torjuukin koko ajatuksen.


title: Prinsessapäiväkirjat (elokuva)

text: Mian äiti ja isoäiti taivuttelevat Mian osallistumaan ”prinsessatunneille”, jotta tämä olisi valmis tulemaan esitellyksi Genovian hallitukselle tulevilla valtiopäivällisillä. Mia saa turvakseen uuden henkivartijan, Genovian turvallisuuspalvelun päällikkö Josephin (Héctor Elizondo), joka tunnetaan myös lempinimellä ”Joe”. Jotta Mia näyttäisi edustavalta Genovian hallituksen edessä, hän saa täydellisen muodonmuutoksen italialaisen kampaaja Paolon (Larry Miller) käsissä. Kaikki tämä halutaan kuitenkin pitää salassa Genovian itsenäisyyspäivätanssiaisiin asti, jotta vältyttäisiin suurelta mediamylläkältä.


title: Prinsessapäiväkirjat (elokuva)

text: "San Francisco Chronicle" saa kuitenkin selville, että Mia on prinsessa, kun Paolo rikkoo vaitiolosopimuksensa. Vuoto harmittaa Clarissea tavattomasti, mutta hän päättää siitä huolimatta jatkaa valmistautumista valtiopäivällisille. Mia osallistuu päivällisille ja nöyryyttää itseään julkisesti kömpelyydellään.


title: Prinsessapäiväkirjat (elokuva)

text: Seuraavana päivänä Mia suostuu esiintymään Lillyn julkisessa televisio-ohjelmassa nimeltä "Shut Up and Listen" ja katsomaan Michaelin bändin esiintymistä seuraavana lauantai-iltana. Mia on lähes 16-vuotias, joten hänen on miltei sallittua ajaa autoa (omaa ”beibiään” eli vintage Ford Mustagia). Mia tekee koeajon isoäitinsä kanssa, ja he menevät yhdessä pelihalliin. Mia kysyy isoäidiltään, halusiko hänen isänsä todella olla prinssi. Clarisse vastaa myöntävästi, mutta lisää, että Mian isä pohti kruunusta luopumista vakavasti rakastuttuaan Mian äitiin. Myöhemmin Mian isä kuitenkin tajusi rakastavansa kotimaataan vielä enemmän.


title: Prinsessapäiväkirjat (elokuva)

text: Heidän ajaessaan takaisin Genovian suurlähetystöön Mian auto pettää mäessä ja törmää täynnä ihmisiä olevaan raitiovaunuun. Kukaan ei loukkaannu, mutta paikalle kutsutaan poliisi. Säästääkseen Mian matkalta poliisilaitokselle (Mialla ei ole vielä ajokorttia) Clarisse nimeää poliisin ja raitiovaunun kuljettajan Genovian Ruusun ritarikuntaan (valejärjestö, jonka Clarisse keksi omasta päästään). Kumpikin mies on niin imarreltu, että poliisi tarjoaa Clarisselle ja Mialle kyydin takaisin suurlähetystöön virka-autollaan.


title: Prinsessapäiväkirjat (elokuva)

text: Mian ihastuksen kohde Josh (Erik von Detten) pyytää Miaa mukaansa koulun vuosittaisille rantajuhlille. Mia suostuu riemumielin. Michael ja Lilly loukkaantuvat, kun Mia hylkää heidät ollakseen koulun suosittujen porukassa. Mian äiti huomauttaa viisaasti, ettei Josh ollut lainkaan kiinnostunut Miasta ennen kaikkea prinsessatouhua. Mia ei kuitenkaan ota kommenttia kuuleviin korviinsa.


title: Prinsessapäiväkirjat (elokuva)

text: Rantajuhlat sujuvat aluksi hienosti, mutta kaikki karkaa käsistä, kun lehdistö kuulee Mian olevan juhlissa. Josh käyttää Miaa hyväkseen saadakseen olla hetken kuuluisa ja suutelee tätä julkisesti. Sen jälkeen kolme kateellista tyttöä nöyryyttää Miaa paljastamalla tämän paparazzeille, kun tällä on yllään pelkkä pyyhe.


title: Prinsessapäiväkirjat (elokuva)

text: Vähemmän mairittelevat valokuvat päätyvät juorulehtien etusivulle, eikä Clarisse ole siitä mielissään. Clarisse sanoo kuitenkin Mialle, että tämä saa osallistua itsenäisyyspäivätanssiaisiin ja kutsua sinne kaikki ystävänsä lukuun ottamatta Joshia. Joe kuitenkin muistuttaa Clarissea siitä, että vaikka Mia on prinsessa, tämä on silti teini-ikäinen tyttö ja Clarissen pojantytär. Tehdäkseen Lillyn ja Michaelin kanssa sovinnon Mia pyytää heiltä anteeksi ja kutsuu heidät Genovian itsenäisyyspäivätanssiaisiin. Tanssiaisissa Mian on viimein kerrottava, aikooko hän ottaa vastaan velvollisuutensa prinsessana vai jatkaa elämäänsä tavallisena teininä.


title: Prinsessapäiväkirjat (elokuva)

text: Kun Mia kuulee, että hänen on kieltäydyttävä kruunusta henkilökohtaisesti ja julkisesti, hän säikähtää ja aikoo paeta. Hän kuitenkin pysähtyy, kun hän löytää 16-vuotislahjansa (elokuvan nimessä mainitun päiväkirjan) ja isältään tulleen kirjeen, jonka tämä kirjoitti hänelle ennen kuolemaansa. Isänsä sanoista liikuttunut Mia muuttaa mielensä ja suuntaa tanssiaisiin. Hänen autonsa kuitenkin hajoaa kesken matkan, mutta Joe (joka aavisti Mian pakoaikeet) saapuu paikalle limusiinilla ja pelastaa hänet.


title: Prinsessapäiväkirjat (elokuva)

text: Kun Mia ja Joe saapuvat tanssiaisiin, Mia pitää puheen, jossa hän ilmoittaa ottavansa Genovian kruunun vastaan. Hän tanssii ensimmäisen tanssin Michaelin kanssa. Sen jälkeen Michael vie Mian ulos palatsin puutarhaan, missä he suutelevat. Clarissen ja Joen nähdään pitelevän toisiaan kädestä, mikä viittaa heillä olevan romanttisia tunteita toisiaan kohtaan. Elokuvan viimeisessä kohtauksessa Mia on lentokoneessa Joen ja kissansa kanssa. Mia kirjoittaa päiväkirjaansa ja selittää, että hän on muuttamassa Genoviaan äitinsä kanssa ja että Lilly ja Michael aikovat tulla sinne kesällä vierailulle. Kun Mia katselee ulos lentokoneen ikkunasta, hän näkee alhaalla Genovian kauniin palatsin… Jatkuu elokuvassa "Prinsessapäiväkirjat 2".


title: Paavalin kirje laodikealaisille

text: Paavalin kirje laodikealaisille on apostoli Paavalin kirjoittamaksi väitetty kirje Laodikean asukkaille. Mikäli tällainen kirje on joskus ollut olemassa, se on hävinnyt. Kirje ei ole osa Uuden testamentin kaanonia.


title: Paavalin kirje laodikealaisille

text: Paavali kehottaa Kolossalaiskirjeessään Kolossan asukkaita lähettämään kirjeensä eteenpäin Laodikeaan ja samalla lukemaan seurakunnalle Laodikeasta saapuvan kirjeen (Kolossalaiskirje 4:16). On mahdollista, että Paavali viittaa tässä Laodikean seurakunnalle kirjoittamaansa kirjeeseen, joka on sittemmin kadonnut. Toisaalta on mahdollista, että Paavali tarkoittaa Laodikeassa kirjoitettua kirjettä. Osa raamatuntutkijoista arvelee, että Paavali viittaa maininnallaan Efesolaiskirjeeseen - jossa Efesos mainitaan vain otsikossa, ei itse kirjeessä -, osa taas kiistää tämän. Yhdessäkään Uuden testamentin kreikkalaisessa käsikirjoituksessa ei ole kirjettä laodikealaisille, ja jo Hieronymus totesi 300-luvulla, että "jokainen" on torjunut tällaisen kirjeen olemassaolon.


title: Paavalin kirje laodikealaisille

text: Muratorin kaanon mainitsee Paavalin kirjeen laodikealaisille epäaitona kirjeenä, joka on kyhätty Paavalin nimiin edistämään Markionin ajatuksia. Tämän maininnan perusteella on arveltu, että Markion olisi työstänyt Efesolaiskirjeestä paremmin omaan teologiaansa sopivan version, jonka hän olisi nimittänyt Laodikealaiskirjeeksi. Toisaalta jotkut arvelevat Markionin kaanonin Laodikealaiskirjeen olevan sama kuin Vulgataan eräisiin käsikirjoituksiin liitetty Paavalin kirje laodikealaisille. Mahdollista on toki sekin, että Muratorin kaanon viittaa nykyään tuntemattomaan kirjeeseen laodikealaisille.


title: Paavalin kirje laodikealaisille

text: Vaikka Vulgatan kääntäjä Hieronymus torjuikin ajatuksen Laodikealaiskirjeen olemassaolosta, on eräisiin 500-luvulta peräisin oleviin Vulgatan käsikirjoituksiin samoin kuin eräisiin muihinkin latinankielisiin käsikirjoituksiin liitetty Paavalin kirje laodikealaisille osaksi Paavalin kirjekokoelmaa. Kyseessä on lyhyehkö kirje, joka sisältää viittauksia Paavalin muihiin kirjeisiin. Laodikealaiskirjeessä "Paavali" kiittää laodikealaisten kristillistä elämää, varoittaa heitä harhaopeista, kirjoittaa vankeusajastaan ja antaa vastaanottajille kehotuksia. Kirje ei tuo uutta tietoa apostoli Paavalin elämästä tai teologiasta, ja se on selvästi muiden Paavalin kirjeiden pohjalta laadittu.